EUR/JPY Berubah Corak Lebih ‘Muram’ Minggu Ini

Corak pergerakan harga mula berubah pada carta pasangan mata wang EUR/JPY pada minggu ini yang menunjukkan penurunan kembali.
Dengan terbitan data ekonomi Eropah yang diterbitkan semalam, semakin menambahkan tekanan buat Euro.
Data pesanan kilang di Jerman serta data jualan runcit Eropah diterbitkan suram untuk bulan April dilihat mengganggu prestasi Euro untuk kekal cemerlang setelah sedikit pulih pada dagangan penghujung minggu lalu.
Ketidaktentuan pergerakan bagi kedua-dua mata wang ini akan berterusan pada minggu berikutnya berdepan keputusan mesyuarat kedua-dua bank pusat iaitu, European Central Bank (ECB) dan Bank of Japan (BOJ).
Meneliti pergerakan harga pada minggu lalu, kenaikan telah berjaya mencapai zon 150.00 pada Jumaat, yang dilihat sebagai zon rintangan diuji harga.
Namun, di awal minggu ini harga mula membuat penurunan semula setelah gagal melepasi rintangan tersebut dan sehingga hari ini, harga telah susut ke paras sekitar 148.700.
Pelabur telah menilai isyarat untuk pergerakan bearish harga pada Selasa semalam setelah harga mula bergerak di bawah paras halangan Moving Average 50 (MA50) pada rangka masa 1 jam di carta EUR/JPY tersebut.
 Penurunan dilihat akan diteruskan menuju paras 148.300 dan jika tembus lebih rendah, sasaran seterusnya harga adalah ke zon 146.500.
Jika diperhatikan, zon tersebut merupakan support buat dagangan pada Mac dan April lalu yang menghalang harga dari jatuh lebih rendah.
Sementara jika harga menunjukkan perubahan dengan membuat kenaikan semula, harga akan menuju kembali zon rintangan 150.00 setelah halangan MA50 ditembusi.
Dengan isyarat bullish, harga bakal meneruskan kenaikan lebih tinggi untuk mencapai sasaran ketinggian paras 151.00 yang dicapai pada penghujung Mei.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Stok Minyak Mentah US Meningkat Lebih Dari Jangkaan

Institut Petroleum Amerika (API) merekodkan peningkatan 1.5 juta tong inventori minggu lalu, sedikit tinggi dari jangkaan pasaran iaitu kenaikan 0.9 juta tong.
Manakala dalam data American Petroleum Institution (API) yang dikeluarkan sebelum ini, mencatatkan pengurangan 7.40 juta tong minggu lalu.
Inventori gasolin pula merekodkan kenaikan 1.69 juta tong berbanding peningkatan mendadak 4.25 juta tong minggu lalu.
 Data yang dikeluarkan ini mengekalkan kebimbangan terhadap jumlah inventori dan terdapat keraguan terhadap permintaan dalam ekonomi US yang akan mempengaruhi pasaran minyak mentah.
Selepas harga minyak global jatuh 4% pada Isnin, pasaran ini meneruskan penurunan pada Selasa sehingga menghampiri harga $50 setong bagi minyak WTI (West Texas Intermediate) dari paras tertinggi Isnin $53.83.
Selain itu, terdapat kebimbangan kepada risiko peningkatan pengeluaran dari US, yang akan mengurangkan potensi kenaikan harga minyak global. Hal ini berikutan ramalan EIA (Energy Information Administration) bahawa pengeluaran minyak dari US boleh meningkat kepada 9 juta tong pada 2017 berbanding 8.89 juta pada 2016.
Ketika ini minyak mentah WTI didagangkan di paras $51.08 setong , manakala minyak Brent (Bren-oil) pula di paras $53.84 setong.


Bertukar Bearish! GBP/USD Junam Selepas Gagal Tembus $1.2200

Domino effect.
Kesan krisis perbankan di Amerika Syarikat (AS) kini merebak ke Eropah apabila dilaporkan bank pelaburan gergasi Switzerland, Credit Suisse berdepan nasib yang sama seperti yang berlaku pada Silicon Valley Bank (SVB) dan beberapa lagi.
Disebabkan itu, mata wang Swiss franc (CHF) alami kemerosotan dan turut mengheret mata wang Eropah lain termasuk Pound untuk terus menjunam pada dagangan Rabu semalam.
Sementara US dolar sebelum ini yang memaparkan prestasi suram sejak pembukaan dagangan awal minggu, kembali kukuh bertenaga semula ekoran permintaan meningkat terhadap safe-haven.

Situasi ini telah mengubah arah pergerakan harga pada carta pasangan mata wang GBP/USD semalam.
Jika diperhatikan pergerakan bullish sebelum ini, harga telah membuat kenaikan mencapai paras ketinggian 1.22000 di awal minggu.
Namun, harga yang mendatar di zon rintangan tersebut kembali berubah arah semula apabila terjunan drastik dipamerkan semalam.
 Harga turun melepasi paras 1.21000 dan menuju ke zon tumpuan 1.20000 sebelum melantun sedikit di penutupan sesi New York.
Pergerakan harga di bawah paras halangan Moving Average 50 (MA50) pada rangka masa 1 jam di carta GBP/USD semula memberi indikasi jelas perubahan trend bearish buat harga.
Besar kemungkinan penurunan akan diteruskan berdasarkan corak dipaparkan semalam dengan jangkaan harga akan susut di bawah zon 1.20000.
Seterusnya, harga dilihat akan menuju kembali ke zon sekitar 1.19000 yang turut merupakan zon tumpuan sebelum ini.
Namun jika harga berjaya memaparkan kembali lonjakan dan melepasi paras 1.21000, zon rintangan 1.22000 akan kembali menjadi sasaran untuk diuji.
Setelah itu, barulah harga akan meneruskan kembali corak lonjakan minggu lalu dan berpotensi mencapai hingga ketinggian sekitar 1.23000.
Lihat gambar carta harga pasangan GBP/USD di bawah untuk rujukan analisis teknikal.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Lebihan Imbangan Dagangan Australia Semakin Mengecil Pada Bulan Oktober

Berdasarkan data yang dikeluarkan oleh Jabatan Perangkaan Statistik (ABS) lebihan imbangan dagangan Australian mengecil kepada AUD 105 juta pada bulan Oktober daripada bulan September yang mencatat lebihan AUD 1604 juta.
Catatan penting dalam imbangan dagangan pada bulan Oktober ;
Akaun Perkhidmatan dan Barang (barangan)
Lebihan barangan adalah sebanyak $105juta pada bulan Oktober 2017, jatuh daripada lebihan bulan September $1499 juta.
 Kredit Eksport Barangan.
Kredit eksport perkhidmatan dan barang jatuh sebanyak 3% iaitu $903 juta kepada $31,87 juta. Barang bandar jatuh 5% iaitu sebanyak $1,074 juta dan barang luar bandar jatuh 2% sebanyak $85juta.
Debit Import Barangan
Debit perkhidmatan dan barang naik sebanyak 2% iaitu sebanyak $596 juta kepada $31,766 juta. Barangan separuh siap dan barang dagangan lain naik 4% atau $385 juta. Barangan penggunaan naik 2% sebanyak $197 juta.
AUD mencatat penyusutan sebanyak 0.20% kepada 0.7548 berbanding US dolar setakat jam 10.30 pagi.


EUR/USD Junam Punca Petunjuk Dovish ECB!

US dolar masih mengekalkan pergerakan yang suram seperti sebelum ini dengan jangkaan untuk Federal Reserve (Fed) akan memperlahankan pengetatan dasar monetari.
Turut menerima impak yang ketara pada mata wang Euro apabila European Central Bank (ECB) dilaporkan sedang mempertimbang bagi memperlahankan pengetatan dasar.
Presiden ECB Christine Largade dilihat akan memilih kenaikan kadar faedah sebanyak 50 mata asas pada mesyuarat Februari nanti, sebelum mengurangkan kepada 25 mata asas kenaikan bermula Mac.
Disebabkan itu, Euro telah menyusut lebih ketara berbanding US dolar pada dagangan Selasa semalam menjadi mata wang dengan prestasi tercorot.

Memerhati pergerakan pada carta pasangan mata wang EUR/USD, harga pada mulanya berlegar di paras ketinggian 1.08700 kemudiannya telah menjunam hampir 100 pips tenggelam di bawah paras 1.08000.
Oleh sebab paras 1.08000 sebelum ini menjadi zon sokongan buat harga, dapat dilihat harga yang menjunam mula mendatar dan perlahan bergerak di zon tersebut sehingga ke penghujung sesi New York.
 Pergerakan perlahan harga di sekitar tersebut bersambung pada pembukaan sesi Asia hari ini (Rabu), namun pelabur mula menilai isyarat bearish buat harga selepas berada di bawah paras halangan Moving Average 50 (MA50) pada timeframe 1 jam di carta EUR/USD.
Jika Euro lebih parah melemah ketika menuju penghujung minggu, penurunan harga berkemungkinan akan diteruskan ke zon tumpuan sebelum ini pada 1.07000.
Memaparkan pergerakan trend bearish lebih jelas akan menyaksikan harga melanjutkan penurunan menuju pula ke sekitar 1.06000.
Sebaliknya, jika harga kembali melonjak semula dari zon 1.08000, ketinggian mingguan yang dicapai berkemungkinan mampu diatasi sebelum harga menguji zon rintangan 1.09000.
Meneruskan pendakian lebih tinggi, sasaran adalah pada 1.10000 untuk harga catatkan paras ketinggian terbaru 9 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pergolakan Pasaran Minggu Ini Bakal Cetus Lonjakan Dagangan GOLD

Kenaikan harga emas dilihat terbantut pada penghujung minggu lalu dengan memaparkan pergerakan mendatar harga pada carta XAU/USD sehingga dagangan bersambung di awal minggu ini.
Perubahan sentimen pasaran serta kekuatan matawang US dolar yang didagangkan dalam pasaran kekal mempengaruhi harga emas.
Dengan jangkaan untuk US dolar bergerak perlahan pada minggu ini menjelang mesyuarat FOMC pada awal Khamis akan memberi ruang buat emas menokok lebih tinggi.
Namun pelabur akan memantau isu-isu semasa yang akan mempengaruhi sentimen pasaran pada minggu ini.
Pertamanya berkenaan peningkatan kes Covid-19 yang dilaporkan oleh Pertubuhan kesihatan Sedunia (WHO) yang merekodkan kes tertinggi harian pada Ahad dengan lebih angka 200,000 kes dalam masa 24 jam.
Namun sedikit melegakan pelabur apabila ujian vaksin oleh syarikat penghasil vaksin mula menyambung semula operasi ujian berikutan sebelum ini ujian terpaksa dihentikan dengan kebimbangan kesan sampingan terhadap peserta.
Selain itu, turut diberi amaran ancaman taufan Sally yang berpotensi untuk mengganggu operasi pengeluaran minyak mentah.
 Sentimen pasaran yang berisiko berkemungkinan akan menjadi faktor peningkatan semula permintaan emas dalam pasaran sebagai aset safe-haven.
Jika diperhatikan pada carta XAU/USD, harga bergerak di sekitar zon SBR (support become resistance) 1950.00 selepas kenaikan harga minggu lalu kembali turun di bawah zon tersebut semula.
Dengan pergerakan harga di sekitar paras Moving Average 50 (MA50) pada rangka masa 1 jam harga, pelabur masih menantikan isyarat lebih jelas arah pergerakan harga emas seterusnya.
Penurunan harga bakal menuju semula ke paras sokongan pada 1900.00 jika sentimen positif pasaran membuatkan harga emas menurun.
Sebaliknya, jika harga melonjak, paras tumpuan akan dilihat pada 1975.00 sebelum harga kembali menuju semula zon resistance pada paras 2000.00.
Lihat gambar carta XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Emas Meningkat Ke Paras Tertinggi Untuk Minggu Ini.

Harga emas berada di paras tertinggi pada pasaran Asia hari ini selepas dolar yang lemah meningkatkan permintaan terhadap logam berharga terutamanya dari India dan China (dua negara import terpenting).
Harga kontrak emas bagi bulan Desember di Comex New York Merchantile Exchange (NYMEX) meningkat 0.08% kepada $1,265.64 per ounce setakat jam 11.38 pagi.
Dalam laporan tahunan data imbangan perdagangan (Trade Balance) China bagi bulan Julai hari ini melaporkan kenaikan 11.2% pada pasaran eksport, 14.7% pasaran import dan lebihan imbangan sebanyak $321.2 billion yuan.Kedua-dua laporan tersebut berada dibawah jangkaan dan paras ini menunjukkan perkembangan pasaran eksport yang semakin perlahan sejak Februari dan pasaran import yang semakin lemah sejak Desember 2016.
 Walaupun data dari China kurang memuaskan, harga emas masih kekal di paras tertinggi 7 minggu yang lalu. Hal ini berikutan tumpuan para pelabur adalah pada data inflasi US hari Khamis dan Jumaat yang bakal menjadi ukuran baru terhadap pandangan Federal Reserve berkenaan perubahan monetari polisi mereka.
Peningkatan harga emas pada hari juga terkesan dengan komen daripada James Bullard, Presiden Fed di St. Louis dalam persidangan Pasaran Koperasi Kapas Amerika di Nashville bahawa kadar faedah dijangka tidak akan berubah dalam masa terdekat.
Inflasi yang bergerak perlahan antara faktor utama keraguan para pelabur terhadap perubahan polisi Federal Reserve, sekaligus menekan dolar dan bon Amerika, di samping membantu harga emas untuk kekal berada di paras tertinggi tujuh minggu yang lepas.


Kemana Arah Tuju Matawang Utama dalam Sesi Ini?

US Dollar kembali memanjat puncak tertinggi berikutan hasil hutang AS yang kembali meningkat.
Dalam sesi ini, US Dollar Index meningkat sebanyak 0.1 peratus kepada 103.30.
Matawang Greenback meningkat berikutan reaksi kepada data positif daripada aktiviti perkilangan AS yang meningkat ke paras tertinggi dalam tempoh dua tahun pada bulan Disember.
Euro menyusut sebanyak 0.1 peratus selepas memulih kepada $1.0423.
EUR/USD, 30 minit
Berbanding matawang Jepun, US Dollar meningkat 0.2 peratus.
Pengukuhan US Dollar yang konsisten ini mempunyai kaitan dengan keputusan Fed dalam menaikkan kadar bulan lepas.
 Namun begitu, matawang US Dollar tersebut mempunyai potensi untuk mengalami turun naik dengan mendadak menjelang data NFP yang akan dikeluarkan pada Jumaat.
Dalam sesi ini, Dollar Australia naik 0.3 peratus dan berada di landasan yang stabil selepas data perkilangan di China meningkat lebih cepat dari yang dijangkakan oleh pasaran secara keseluruhannya.
AUD/USD, 30 minit
Dollar New Zealand pula merosot 0.2 peratus berbanding US Dollar.
NZD/USD, 30 minit
Sementara itu, Pound sedikit berubah kepada $1.2238 selepas menjunam kepada paras terendah dalam tempoh dua bulan.
GBP/USD, 30 minit
Ini Jangkaan Penganalisis Ekonomi Mengenai Minit Mesyuarat FOMC Awal Pagi Esok!


Kebimbangan RBA Pada Pasaran Buruh, Gaji Dijangka Akan Meningkat Laju

Pasaran buruh Australia terus meningkat pada bulan Julai berikutan majikan telah menaikkan gaji selama lima bulan berturut-turut. Walau bagaimanapun, laporan lebih tertumpu kepada peningkatan pekerjaan sambilan yang menjadi kebimbangan pasaran sebelum ini.
Secara keseluruhan, Jabatan Statistik Australia melaporkan kadar pekerjaan meningkatan 27,900 bulan lepas, termasuk peningkatan pada kajian semula data bulan Jun kepada 20,000 pekerjaan. Jangkaan median analisis adalah sekitar 19,800.
Pada bulan Julai, jumlah pekerjaan tetap jatuh 20,300 kepada 8,342,300 diikuti dengan kajian semula data bulan Jun yang meningkat 69,300 lebih daripada jangkaan asal. Kadar pekerjaan sambilan pula meningkat 48,200 bagi bulan Julai selepas jatuh 48,000 pada bulan sebelumnya.
 Kadar pengagguran di Australia jatuh 5.6% pada bulan lepas berbanding 5.7% data yang dikaji semula pada bulan Jun. Kadar permintaan pekerjaan pula meningkat 0.1% kepada 65.1%
Pasaran buruh di Australia mengukuh sepanjang tahun ini, menjadi tanda positif kepada perkembangan ekonomi. Walau bagaimanapun, Reserve Bank Australia (RBA) masih bimbang dengan kapasiti gantian yang ada dalam pasaran buruh menjadi punca kepada paras pendapatan masih rendah.
Masalah ini timbul apabila penawaran dan penerimaan terhadap pekerjaan sambilan lebih tinggi kerana kos dan pengurusan lebih stabil berbanding pekerjaan tetap. Namun begitu, keadaan sekarang dilihat semakin memihak kepada pekerjaan tetap yang mana akan menjadi penyokong kepada kenaikkan gaji di masa hadapan.
Penganalisis pasaran menjangkakan kitaran kenaikan gaji akan mula bergerak laju dalam masa yang terdekat, walaupun mungkin tidak berlaku pada pekerjaan berasaskan perkhidmatan.


Suram! Pelabur Mahukan Reaksi Agresif Pasaran

Pasaran mata wang terus memaparkan aksi menyuramkan dengan dagangan yang bercampur-campur pada awal minggu.
Ini diperlihatkan pada pergerakan US dolar yang mencatat penurunan pada sesi Asia dan Eropah (Isnin) sebelum meningkat semula pada sesi New York.
Menjadi tumpuan pasaran pada sesi Asia hari ini adalah terbitan laporan minit mesyuarat Reserve Bank of Australia (RBA) dan mesyuarat polisi Bank of Japan (BOJ).
Dolar Aussie sedikit merosot selepas minit menunjukkan bahawa penggubal dasar buat pertama kali mempertimbangkan untuk menghentikan sementara (pause) kenaikan kadar faedah pada mesyuarat Disember.
 Namun, akhirnya bank pusat memutuskan untuk menaikkan kadar sebanyak 25 mata asas kepada 3.10%.
Sementara itu, pasaran kini menantikan mesyuarat polisi BOJ yang dijangkakan secara meluas akan menyaksikan kadar faedah kekal tidak berubah pada -0.10%.
Namun, sebarang petunjuk atau perubahan dalam kenyataan penggubal dasar dapat mempengaruhi pergerakan mata wang yen yang kini merosot berbanding US dolar.
Beralih kepada mata wang Eropah, pound dan euro didagangkan rendah selepas gagal mempertahankan keuntungan yang diraih pada pembukaan dagangan sebelum ini berikutan ketiadaan pemangkin utama untuk merangsang pergerakan mata wang itu.
Di sisi lain, dolar Kanada sedikit berubah menjelang penerbitan data jualan runcit Kanada untuk bulan Disember pada sesi New York.


GBP/USD Pamer Penurunan Harian 140 Pips!

Pound Sterling turut bergerak lemah seperti mata wang Eropah Euro sehingga ke penghujung dagangan minggu ini sementara perkembangan rundingan Brexit masih perlahan.
Namun, seperti negara Eropah yang lain, United Kingdom (UK) tidak terlepas menerima kesan penularan pandemik Covid-19 untuk gelombang terbaru.
Kes jangkitan harian di UK semalam merekodkan angka 23,065 kes dengan 280 kematian. Namun begitu, kerajaan dilaporkan tidak akan melaksanakan penutupan ekonomi sepenuhnya walaupun kes jangkitan virus meningkat tinggi.
Pergerakan harga pada carta pasangan mata wang GBP/USD mencatatkan penurunan harian sekitar 140 pips pada Khamis dengan prestasi merosot Pound sepanjang minggu ini.
Harga yang menguji paras halangan Moving Average 50 (MA50) pada rangka masa 1 jam kemudiannya telah turun semula di bawah paras 1.30000 pada zon SBR (support become resistance) sehingga ke RBS (resistance become support) di bawah 1.29000.
 Namun, selepas menguji zon RBS tersebut, harga sedikit meningkat semula untuk menutup dagangan sesi New York di paras sekitar 1.29300 dan mendatar di sesi Asia pada Jumaat.
Pergerakan harga masih di bawah paras halangan MA50 yang menjangkakan harga akan terus membuat penurunan lebih rendah melepasi paras 1.28500.
Zon support sekitar 1.27600 dilihat akan menjadi sasaran destinasi pada penurunan harga seterusnya.
Namun jika harga kembali membuat kenaikan, paras penting 1.30000 akan kembali menjadi tumpuan sebelum kenaikan lebih tinggi akan menguji zon SBR 1.30700.
Lihat gambar carta pasangan mata wang GBP/USD di bawah untuk rujukan analisis teknikal anda.


Analisis Teknikal AUD/USD – Timeframe H1 – 21/11/2018

Pergerakan harga pada chart pasangan matawang AUD/USD semalam menunjukkan penurunan harga hampir 100 pips dari paras Magic Pivot sehingga melepasi ketiga-tiga paras support pada indicator Moshed Magic Line semalam dan hampir mencecah paras terendah harga sekitar 0.72000. Faktor utama kepada kejatuhan harga pada chart AUD/USD adalah didorong oleh sentimen pasaran semasa yang kembali berisiko. Dengan itu tumpuan pelabur akan beralih ke arah aset berpulangan rendah dan di samping itu juga, matawang dollar USD turut mendapat permintaan dalam pasaran sekaligus menekankan lagi harga ke paras lebih rendah.
Pada sesi pasaran Asia hari ini pula, harga dilihat kembali membuat kenaikan semula sejak awal permulaan sesi dan menuju ke paras Magic Pivot 0.7242. Jika harga berjaya membuat kenaikan melepasi paras Magic Pivot tersebut, jangkaan harga akan menuju ke paras resistance 0.7272 (MagicR1). Kemudiannya, momentum kenaikan yang berjaya dikekalkan berpotensi untuk mencapai lonjakan sehingga ke paras resistance sekitar 0.7331 (MagicR2) untuk harga menguji zon ketinggian harga pada Jumaat lalu. Sekiranya harga berjaya mengatasi paras tersebut, harga bakal mencari paras ketinggian yang baru berkemungkinan ke paras sekitar 0.7361 (MagicR3).
Namun, jika harga melepasi kenaikan pada paras Magic Pivot, harga dilihat akan menyambung semula penurunan yang dilakukan semalam dengan pengukuhan USD yang dikekalkan bakal menekan harga ke paras support terdekat iaitu pada paras 0.7183 (MagicS1). Seterusnya, harga akan turun menguji pula paras support pada 0.7153 (MagicS2) dan berpotensi untuk menjadi paras RBS (resistance become support) pada chart AUD/USD. Dan jika Aussie terus gagal menghalang kejatuhan harga, penurunan boleh mencecah sehingga paras terendah yang baru sekitar 0.7094 (MagicS3).
 Terus beri tumpuan pada perubahan sentimen pasaran semasa yang mana memberi kesan kepada kedua-dua matawang AUD dan USD. Tidak lupa juga untuk terus mengikuti perkembangan isu perang dagang yang turut mempengaruhi pergerakan harga pada chart AUD/USD. Jadikan indicator Moshed Magic Line sebagai indicator tambahan tetap pada chart harian anda bagi mendapatkan hasil analisis teknikal yang lebih berkualiti.

Paras support: 0.7183, 0.7153, 0.7094.
Paras resistance: 0.7272, 0.7331, 0.7361.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Arah Pergerakan GBP/USD Bakal Ditentukan Oleh Perkembangan Brexit

Pound Sterling masih bergerak lemah pada dagangan awal minggu ini sementara pelabur meletakkan harapan terhadap rundingan Brexit antara United Kingdom (UK) bersama Kesatuan Eropah (EU) pada minggu ini.
Namun begitu, harapan tersebut gagal untuk membendung kejatuhan nilai Pound menjelang sesi Eropah ekoran faktor penularan pandemik yang semakin membimbangkan di Britain.
Perdana Menteri UK, Boris Johnson pada hujung minggu telah mengumumkan arahan sekatan pergerakan di UK ekoran dibimbangi kesan penularan pada gelombang kali ini adalah dua kali ganda lebih buruk berbanding sebelum ini.
Pelaksanaan ‘lockdown’ bermula 2 November sehingga 2 Disember dengan hanya sektor-sektor penting tertentu sahaja dibenarkan beroperasi. Sekolah dan universiti masih dibuka seperti biasa.
Pergerakan harga pada carta pasangan mata wang GBP/USD dilihat masih menyambung penurunan pada minggu lalu dengan paras sokongan 1.29000 kekal diuji di sesi Eropah.
Pergerakan harga di bawah paras halangan Moving Average 50 (MA50) pada rangka masa 1 jam kekal mengunjurkan trend bearish pada carta GBP/USD.
 Penurunan lebih rendah harga dijangka akan melepasi zon SBR (support become resistance) pada julat 1.29000-1.28500 menuju zon support sekitar 1.27600.
Namun jika terdapat perkembangan positif pada rundingan Brexit berkemungkinan akan kembali melihat harga membuat kenaikan semula dengan paras 1.30000 menjadi tumpuan utama.
Mesyuarat polisi bank pusat England (BOE) akan turut memberi impak besar terhadap mata wang Pound pada minggu ini.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangan Ingat NFP Je, Data Pekerjaan Kanada Perlu Diberi Perhatian Juga!

Dolar Kanada didagangkan lebih kuat berbanding greenback, disokong oleh pengukuhan harga minyak mentah dan US dolar yang bergerak perlahan menjelang NFP AS.
Memasuki sesi Eropah, loonie diperdagangkan di sekitar harga 1.2550 berbanding US dolar, tidak jauh dari paras tertinggi empat minggu yang dicapainya pada 1.2540.
Pergerakan greenback terbatas ketika pelabur mengambil langkah berhati-hati sementara menantikan pengeluaran data pekerjaan NFP.
 Sentimen pasaran yang bertambah baik juga menyokong dolar loonie, lebih-lebih lagi selepas kesepakatan antara Demokrat dan Republikan di Kongres AS dicapai untuk meningkatkan had siling hutang kepada $408 bilion hingga awal Disember.
Sementara itu, loonie juga memanfaatkan pengukuhan harga minyak mentah dunia yang naik ke paras tertinggi 7 tahun. Kanada adalah pengeluar komoditi utama, termasuk minyak. Oleh itu, dolar looni cenderung untuk meningkat apabila harga minyak meningkat.
Ketika pasaran meletakkan tumpuan pada laporan NFP, data pekerjaan Kanada juga akan diperhatikan pelabur pasangan matawang USD/CAD yang akan turut dikeluarkan pada sesi New York.
Ekonomi Kanada dijangka akan menambah sebanyak 59,500 pekerjaan pada bulan September, merosot daripada bacaan sebelumnya sebanyak 90,200. Sementara kadar pengangguran pula diramalkan turun kepada 6.9% daripada 7.1% yang dicatatkan sebelumnya.


Mampukah Lonjakan Pada NZD/USD Dikekalkan Menjelang Mesyuarat Polisi RBNZ?

Matawang komoditi dolar New Zealand (NZD) mencatatkan pengukuhan apabila melonjakkan nilai dagangannya pada sesi pasaran Asia hari ini susulan data imbangan dagangan New Zealand dikeluarkan pada awal sesi bermula.
Berdasarkan data, lebihan dagangan mengembang kepada 264 juta dolar untuk bulan Mei 2019 meningkat berbanding angka 199 juta dolar pada bulan yang sama untuk tahun lalu. Angka tersebut juga adalah lebih tinggi berbanding 200 juta dolar yang dijangkakan oleh pasaran.
Daripada data tersebut, kadar eksport melonjak kepada 8.5% unjuran tahun ke tahun sementara kadar import meningkat kepada 7.6%. Imbangan dagangan untuk tempoh 12 bulan merekodkan perbezaan 5.5 bilion dolar berbanding 3.7 bilion kejatuhan pada tahun sebelumnya.
Tumpuan untuk dagangan Kiwi akan beralih pula pada penetapan kadar faedah oleh bank pusat New Zealand pada esok hari jam 10 pagi.
Reserve Bank of New Zealand (RBNZ) dijangka akan mengekalkan kadar faedah di paras 1.50% untuk mesyuarat kali ini namun pasaran kuat menjangkakan bank pusat akan memberi isyarat penurunan kadar untuk mesyuarat yang berikutnya.
Isyarat penurunan kadar adalah berdasarkan pada kadar inflasi dan juga pasaran buruh di New Zealand.
Diperhatikan pergerakan pada carta harga pasangan matawang NZD/USD, harga terus mencatatkan kenaikan pada pagi ini susulan data imbangan dagangan New Zealand yang positif.
Kenaikan harga sebelum ini juga turut didorong oleh kelemahan pada dagangan dolar Amerika yang terus berisiko terkesan oleh kenyataan dovish bank pusat Fed serta ketegangan perdagangan dan geopolitik antara Amerika Syarikat bersama China dan Iran.
Dagangan pada NZD/USD hari ini bermula di sekitar paras 0.66150 yang merupakan zon SBR (support become resistance) di mana harga telah berjaya breakout ketinggian di paras tersebut pada dagangan semalam.
 Momentum kenaikan dikekalkan dan harga terus menyambung kenaikan pada sesi Asia hari ini sehingga melepasi paras resistance 0.6635 (MagicR1) dan menuju ke paras resistance 0.6651 (MagicR2) pada indicator Moshed Magic Line hari ini.
Kenaikan harga seterusnya dijangka akan menuju ke paras ketinggian pada 0.66800 untuk harga menguji zon resistance pada dagangan Jun yang masih gagal ditembusi sebelum ini.
Sebaliknya jika harga kembali membuat penurunan, harga perlu turun melepasi semula paras 0.66150 sebelum meneruskan penurunan ke paras lebih rendah berkemungkinan ke paras sekitar 0.65800.
Paras tumpuan lebih rendah berkemungkinan juga akan menjadi destinasi penurunan seterusnya iaitu di sekitar support 0.6552 (MagicS3).
Lihat gambar carta harga bagi pasangan matawang NZD/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 0.6593, 0.6568, 0.6552.
Paras resistance: 0.6635, 0.6651, 0.6676.
Team INTRADAY menggunakan bacaan dan carta forex dari Broker SaracenMarkets.


Eh! Kenapa Matawang Euro Jatuh?

US dolar didagangkan stabil pada sesi Asia selepas kembali meningkat daripada paras terendah satu bulan, sementara euro pula terbenam rendah berikutan jangkaan menyuramkan mengenai keputusan dasar Bank Pusat Eropah (ECB).
Ketika penulisan, indeks dolar yang mengukur kekuatan dolar greenback berbanding sekumpulan matawang utama diniagakan meningkat pada 93.87.
Tumpuan pasaran pada minggu ini terarah kepada mesyuarat bank pusat ECB dan Bank Pusat Kanada (BOC).
Mesyuarat polisi ECB yang akan berlangsung pada hari Khamis, dijangka akan berakhir dengan keputusan dasar yang longgar dan dovish.
 Menurut penganalisis, ECB mungkin melanjutkan program pembelian bon kecemasan Covid-19 dan menegaskan bahawa kenaikan inflasi adalah sementara sebagai langkah dovish.
Sekiranya ECB memberi kenyataan hawkish, bank pusat mungkin melihat inflasi akan berterusan dan menunjukkan bahawa PEPP akan berakhir atau memberi indikasi mengenai kenaikan kadar pada masa akan datang.
Pada sesi Asia, matawang euro susut pada sekitar harga 1.1600 berbanding US dolar, melihatkan keresahan pelabur menjelang mesyuarat ECB.
Data sentimen perniagaan Jerman tinjauan Ifo yang diterbitkan pada Isnin menunjukkan bacaan menyuramkan untuk bulan Oktober, menandakan ketidakyakinan pelabur berikutan masalah rantaian bekalan yang memberi kesan kepada perniagaan.


Pengumuman ECB Semalam Turut Memberi Kesan Kepada Logam Berharga

Harga emas menyusut lebih rendah pada Jumaat berikutan pengukuhan matawang gergasi. US Dollar kekal mengukuh selepas pengumuman ECB berkenaan dengan keputusan dasar terkini semalam.
Di Comex, gold futures menjunam sebanyak 0.18 peratus pada $1,170.35.
Selain ECB, US Dollar juga mendapat sokongan selepas data tuntutan awal pengangguran melaporkan bahawa data pengangguran jatuh sebanyak 10,000 kepada 258,000 minggu lalu.
 Kekuatan US Dollar ini memberi tekanan buat logam berharga. Hal ini kerana peningkatan US Dollar akan membuatkan komoditi ini lebih mahal untuk pemegang matawang lain.
Dalam masa yang sama, sentimen US Dollar kekal rapuh menjelang mesyuarat Fed minggu depan walaupun pasaran masih menjangkakan potensi kenaikan kadar dalam mesyuarat tersebut.
Bagi komoditi lain, silver futures merosot kepada 0.37% sementara copper futures melonjak 0.72% sepound.
Jepun Menaruh Harapan Tinggi Terhadap Perjanjian TPP


Keyakinan Pengguna Semakin Merosot, Pasaran Mula Meragui Hala Tuju Ekonomi A.S?

Tinjaun keyakinan pengguna A.S. didapati jatuh pada bulan Jun ke paras terendah 16 bulan pada 98.7, apabila rakyat Amerika semakin bimbang terhadap harga gas dan makanan yang tinggi serta kebimbangan terhadap perkembangan ekonomi.
Perkembangan ekonomi Amerika Syarikat (A.S) telah mula berkembang perlahan dan dijangka perkara ini akan berterusan. Dalam masa yang sama, Rizab Persekutuan pula megambil langkah menaikkan kadar faedah dalam rangka untuk cuba menjinakkan inflasi tertinggi dalam 40 tahun. Harga gas telah melambung tinggi, begitu juga dengan kos barangan runcit yang telah meningkat paling banyak dalam beberapa dekad dan harga perumahan yang mahal.
Kadar yang lebih tinggi meningkatkan kos pinjaman dan cenderung mendorong pengguna dan perniagaan berbelanja lebih sedikit. Apa yang menghalang keyakinan pengguna daripada jatuh lebih jauh ialah pasaran buruh A.S. yang terus kukuh dalam beberapa dekad. Banyak syarikat masih mengambil pekerja dan pemberhentian pekerja berada pada tahap terendah.
 Kebanyakkan orang ramai masih berasa selamat dengan pekerjaan mereka. Pakar ekonomi berpendapat selagi itu masih berlaku maka ekonomi berkemungkinan masih sihat. Namun jika pemberhentian mula meningkat dengan ketara maka pasaran harus bersiap sedia dengan kemelesetan yang berkemungkinan berlaku.
Indeks Keyakinan Pengguna Lembaga Persidangan menurun pada bulan Jun, berikutan penurunan pada bulan Mei. Indeks jatuh kepada 98.7 (1985=100)—turun 4.5 mata daripada 103.2 pada bulan Mei—dan kini berada pada paras terendah sejak Februari 2021.Ukuran keyakinan yang serupa yang mengukur unjuran enam bulan kehadapan jatuh lebih mendadak kepada 66.4 daripada 73.7.
“Tinjauan pengguna yang lebih suram didorong oleh peningkatan kebimbangan mengenai inflasi, khususnya kenaikan harga gas dan makanan,” kata Lynn Franco, pengarah kanan penunjuk ekonomi di lembaga persidangan.


Analisis Teknikal GBP/JPY – Timeframe H1 – 22/3/2018

Jika diperhatikan pergerakan GBP/JPY masih menunjukkan momentum bullish(HL,HH,HL,HH) sejak Isnin lalu dan ia telah bearish semalam setelah gagal untuk breakout resistance daily 150.30. Secara teknikal, pergerakan wave berpotensi untuk meneruskan lagi kenaikan walaubagaimanapun sekiranya ia breakout trendline bullish dan Key Support hari ini 149.35, GBP/JPY akan bertukar arah ke bearish.
 Jika ia masih gagal untuk breakout Key Support ini, GBP/JPY berpotensi untuk meneruskan lagi kenaikan dan mencapai ke sekitar Key Resistance 150.30 dan jika brekaou ia akan mencapai ke level resistanvce yang lebih tinggi iaitu 150.80/151.14.
Oleh itu, kesimpulannya sangat penting untuk memperhatikan samaada akan breakout Key Support atau sebaliknya. Sekiranya ‘short’, confirmation ia perlu breakout terlebih dahulu trendline bullish dan Key Support sebelum mengambil peluang. Jika tidak breakout, GBP/JPY akan bullish.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Semua Yang Anda Mesti Tahu Dalam Pasaran Forex Sepanjang Minggu Lalu (11 – 15 Dis)

US dolar berjaya membuat kenaikan tiga minggu berturut-turut pada minggu lalu. Matawang greenback ini juga berjaya membuat kenaikan pada Jumaat berikutan pelabur semakin optimis dengan reformasi cukai AS.
Republikan di House dan Senat telah menyepakati rang undang-undang yang telah dibincangkan sejak minggu lalu. Hal ini menjadi semakin positif apabila dua Senator Republikan yang sebelum ini enggan menyokong telah menyatakan sokongan mereka pada Jumaat.
House dijangka akan mengundi rang undang-undang ini pada Selasa dan sesetengah pelabur melihat pemotongan cukai ini akan melonjakkan pertumbuhan ekonomi sekaligus membawa kepada kenaikan kadar faedah yang lebih tinggi.
Walaupun US dolar membuat kenaikan yang mendadak pada Jumaat, tetapi matawang itu mengalami kejatuhan pada Khamis semasa pengumuman kenaikan kadar faedah.
Analisis ‘dot plot’ salah satu daripada Ringkasan Unjuran Ekonomi menunjukkan bank pusat akan menaikkan kadar faedah sehingga 2.25% pada 2018. Dengan kadar faedah ketika ini telah dinaikkan kepada 1.50%, bermakna ada tiga lagi kenaikan kadar faedah pada 2018, sama seperti unjuran yang dibuat sebelum ini. Apa yang menyebabkan kejatuhan US dolar adalah unjuran kenaikan kadar faedah pada 2018 yang masih dikekalkan walaupun dengan reformasi cukai AS yang semakin hampir untuk ditandatangani oleh Presiden Trump.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

04 – 08 Dis
11 – 15 Dis

Eur/Usd- jatuh 160 pip
Eur/Usd – jatuh 145 pip

Usd/Jpy– naik 160 pip
Usd/Jpy – jatuh 172 pip

Gbp/Usd– sideway 220 pip
Gbp/Usd – jatuh 163 pip

Usd/Chf- naik 196 pip
Usd/Chf – volatile 99 pip

Usd/Cad– naik 259 pip
Usd/Cad – naik 181 pip

Aud/Usd– jatuh 154 pip
Aud/Usd – naik 191 pip

Nzd/Usd– jatuh 95 pip
Nzd/Usd – naik 198 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Data Inflasi CPI UK (Selasa)

Pejabat Statistik Kebangsaan (ONS) melaporkan kenaikan harga pengguna kepada 3.1%. Paras tersebut adalah yang tertinggi sejak Mac 2012 dan melebihi jangkaan 3.0% dan bacaan sebelum ini. Pejabat Statistik Kebangsaan mengatakan kenaikan tiket kapal terbang adalah faktor terbesar yang menyumbang kenaikan harga termasuk harga aktiviti rekreasi dan barangan/perkhidmatan seperti permainan komputer.

Data pekerjaan UK (Rabu)

Kadar pengangguran kekal stabil pada bacaan 4.3% pada bulan Oktober berbanding jangkaan yang mensasarkan jatuh kepada 4.2%. Bilangan tuntutan pengangguran meningkat sebanyak 5,900 pada bulan November.
Indeks pendapatan purata (average earnings index) termasuk bonus, meningkat sebanyak 2.5% pada bulan Oktober. Manakala tanpa mengambil kiraan bonus, kadar upah naik 2.3% dalam tempoh 3 bulan yang berakhir pada bulan Oktober berbanding jangkaan yang mensasarkan 2.2% peningkatan.

Data inflasi CPI AS (Rabu)

Dalam laporan oleh Jabatan Perdagangan, harga pengguna (CPI) meningkat 0.4% pada November berbanding bulan sebelum ini sejajar dengan ramalan dan kenaikan 0.1% pada Oktober. Data Core-CPI yang jatuh kepada 1.7% (y/y) pada November meleset daripada jangkaan 1.8%. Harga teras dilihat sebagai petunjuk yang lebih baik  dalam melihat tekanan inflasi dalam jangka masa panjang kerana ia tidak mengambil kira harga makanan dan tenaga.

Penetapan polisi FOMC (Khamis)

Analisis ‘dot plot’ salah satu daripada Ringkasan Unjuran Ekonomi menunjukkan bank pusat akan menaikkan kadar faedah sehingga 2.25% pada 2018. Dengan kadar faedah ketika ini telah dinaikkan kepada 1.50%, bermakna ada tiga lagi kenaikan kadar faedah pada 2018, sama seperti unjuran yang dibuat sebelum ini. Apa yang menyebabkan kejatuhan US dolar adalah unjuran kenaikan kadar faedah pada 2018 yang masih dikekalkan walaupun dengan reformasi cukai AS yang semakin hampir untuk ditandatangani oleh Presiden Trump.

Data pekerjaan Australia (Khamis)

 Kadar pekerjaan Australia melonjak naik melebihi jangkaan penganalisis pada bulan November. Peningkatan ini merupakan peningkatan terbesar dalam tempoh lebih 2 tahun, namun kadar pengangguran kekal pada paras terendah 5 tahun lalu. Jabatan Perangkaan Australia menunjukkan terdapat 61,600 peluang pekerjaan yang ditawarkan pada bulan lepas berbanding jangkaan yang mensasarkan peningkatan 19,200 peluang pekerjaan.

Penetapan polisi SNB (Khamis)

Swiss National Bank (SNB) mengekalkan kadar faedahnya di paras terendah pada Khamis dan mengatakan akan terus aktif dalam pasaran tukaran matawang asing jika perlu. Dalam kenyataan yang dikeluarkan, SNB mengatakan mengekalkan kadar faedah -0.75% sejajar dengan jangkaan pasaran. SNB juga menyatakan Swiss Franc (CHF) masih lagi bernilai tinggi walaupun ia telah melemah berbanding Euro dan US dolar baru-baru ini.

Penetapan polisi BoE (Khamis)

Bank of England (BoE) seperti dijangka mengekalkan kadar faedah di paras 0.50% pada Khamis. Pengekalan kadar faedah ini diundi dengan undian 9-0.
Selepas data inflasi mencapai paras 3.1% pada November, MPC mengatakan, “inflasi dijangka akan kekal di paras tertinggi dan akan merosot kepada 2% dalam jangka masa sederhana”.
Mengulas tentang keluarnya Britain daripada Kesatuan Eropah, BoE mengatakan, “Ia kekal menjadi pengaruh signifikan dan sumber ketidaktentuan kepada prospek ekonomi”.
Bank pusat juga menegaskan sekali lagi bahawa kenaikan kadar faedah di masa hadapan adalah secara sederhana untuk mencapai sasaran inflasi yang kekal kukuh dan stabil. BoE menegaskan sebarang kenaikan kadar faedah dijangka secara beransur-ansur dan terhad.

Penetapan polisi ECB (Khamis)

Apa yang mengurangkan potensi untuk matawang Euro membuat kenaikan adalah unjuran terhadap inflasi. Unjuran terhadap inflasi tidak diubah daripada 1.5%. Manakala unjuran untuk 2018 ditingkat daripada 1.2% kepada 1.4% di mana unjuran untuk 2019 dan 2020 tidak berubah daripada 1.9% dan 1.7%. Trader dilihat menjual Euro apabila mendapati unjuran inflasi kekal 1.7% pada 2020 masih di bawah sasaran inflasi ECB 2%. Jika sasaran inflasi tidak dapat dicapai pada 2020, peluang adalah kecil untuk menaikkan kadar faedah.

Jualan runcit AS (Khamis)

Jualan runcit (retail sales) Amerika Syarikat meningkat pada bulan ketiga berturut-turut pada November. Jualan runcit meningkat 0.8% bulan lalu menurut Jabatan Perdagangan AS lebih daripada jangkaan 0.3%. Core retail-sales yang tidak mengambil kira jualan kereta melonjak 1.0% berbanding jangkaan 0.7%. Jualan teras ini dikaji semula kepada kenaikan 0.4% berbanding laporan awal 0.1%.

Ucapan Gabenor Poloz (Jumaat)

“Ekonomi semakin maju tahun ini dan semakin hampir mencapai potensi penuh. Kami sangat teruja dengan perkara ini dan semakin optimis bahawa kurang rangsangan monetari diperlukan dari masa ke semasa,” kata Gabenor Poloz. Satu komen yang begitu hawkish apabila beliau mengatakan “kurang rangsangan monetari diperlukan dari masa ke semasa”. Ini telah menyebabkan dolar Kanada (CAD) melonjak dan menghumban USD/CAD 140 pip ke paras terendah pada pukul 1 hingga 2 pagi Jumaat.

Indeks pembuatan Tankan Jepun (Jumaat)

Keyakinan perniagaan sektor pembuatan utama Jepun menunjukkan peningkatan pada suku tahun yang berakhir pada bulan Disember. Bacaan ini merupakan bacaan tertinggi 11 tahun lalu. Berdasarkan laporan yang dikaji oleh bank pusat, peningkatan ini menunjukkan tanda-tanda bahawa ekonomi sedang berkembang terutama dalam sektor eksport.

Data pengeluaran industri (Jumaat)

Kedua-dua pengeluaran industri dan pembuatan meningkat kurang daripada jangkaan pada November mengurangkan keyakinan terhadap ekonomi. Dalam laporan yang dikeluarkan pada Jumaat, pengeluaran industri meningkat 0.2% pada November berbanding jangkaan kenaikan 0.3%. Pengeluaran sektor pembuatan juga meningkat 0.2% berbanding jangkaan kenaikan 0.3%.


GBP/USD Beri ‘Mimpi Buruk’ Pada Pelabur Minggu Lalu

Carta GBP/USD pada minggu lalu menyajikan pergerakan tak menentu membuatkan pelabur tak senang duduk sehingga pasaran melabuhkan tirainya.
Menyingkap kesan pergerakan harga, mesyuarat polisi bank pusat England (BOE) pada Khamis lalu gagal menyokong pengukuhan Pound walaupun kenaikan kadar faedah telah dilaksanakan.
Malah, Pound alami penyusutan ketara setelah turut ditambah tekanan pengukuhan US dolar yang disokong oleh isyarat untuk pengetatan dasar diteruskan oleh Federal Reserve (Fed).

Harga pada Khamis menjunam hingga 260 pips menceca paras terendah 2 minggu sekitar 1.11500.
Namun, pada Jumaat lonjakan semula berlaku apabila terbitan laporan data pekerjaan NFP untuk bulan Oktober yang agak mengecewakan dengan kadar pengangguran meningkat lebih tinggi mengatasi ramalan.
US dolar yang kembali menyusut telah mendorong lonjakan sekitar 230 pips mencapai semula ketinggian pada 1.13800 pada penutup dagangan minggu lalu.
Pelabur menilai isyarat awal untuk perubahan trend bullish selepas lonjakan harga telah melepasi paras halangan Moving Average 50 (MA50) pada rangka masa 1 jam di carta GBP/USD.
 Harga yang dibuka sedikit rendah pada permulaan sesi Asia pagi ini di sekitar 1.13000 dilihat berlegar perlahan di sekitar tersebut.
Sekiranya lonjakan harga masih diteruskan di awal minggu ini, kenaikan harga dilihat akan menuju zon 1.14500-1.15000 untuk menguji rintangan penting tersebut.
Selepas berjaya melepasi zon itu, meneruskan pergerakan trend bullish selanjutnya dilihat akan menuju pula ke zon rintangan 1.16000 yang merupakan paras pembukaan harga di awal minggu lalu.
Namun, jika lonjakan pada penutup minggu lalu hanya bersifat sementara dan harga kembali menyambung semula corak bearish sebelum ini, penurunan harga dilihat akan menguji beberapa paras tumpuan seperti 1.13000 dan 1.12000.
Seterusnya, penurunan akan diteruskan untuk menuju sasaran 1.11000 yang merupakan zon support penting untuk dilepasi sebelum harga catatkan paras terendah terbaru 4 minggu.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Inflasi Kanada Meleset Dari Jangkaan Pasaran, Jualan Runcit Naik 0.7%

Harga pengguna Kanada naik 0.4% pada April berbanding jangkaan pasaran 0.5% pada tempoh sama. Dalam tempoh 12 bulan sehingga April 2017 harga pengguna tidak berubah dari 1.6% yang direkod sebelum ini di mana lebih rendah dari jangkaan pasaran.
Manakala inflasi-teras (Core-inflation) merosot kepada 1.1% dari 1.3% berbanding jangkaan kenaikan 1.4%.
Harga meningkat dalam enam dari lapan kategori pada April di mana komponen makanan meningkat 0.3% walaupun harga dalam masa tujuh bulan ini masih merosot 1.1%.
Kos pengangkutan naik 1.6% dan dalam tempoh 12 bulan sehingga April 2017 merekod kenaikan 4.2% yang disokong kenaikan harga gasolin sebanyak 10%.
 Dalam konteks ini Bank of Canada  tidak akan melihat kepada pengetatan polisi dan sebarang kejatuhan inflasi yang berterusan akan memberi tekanan kepada lanjutan pelonggaran polisi.
Bank pusat ketika ini masih memberi perhatian kepada konflik polisi dalam sektor perumahan di mana terdapat tekanan untuk bank pusat mengetatkan polisi bagi menyerap kenaikan harga hartanah dan spekulasi dalam sektor ini.
Dalam data berasingan, jualan runcit di Kanada meningkat 0.7% pada Mac berbanding jangkaan kenaikan 0.4%. Manakala dalam tempoh 12 bulan sehingga Mac 2017 menunjukkan kenaikan 6.9%.
Secara keseluruhan, jualan runcit banyak disokong oleh kukuhnya pertumbuhan dan ia tidaklah memberi kesan yang banyak kepada polisi monetari.


Sentimen Terkini Pasaran Forex Setakat Pagi Ini

Matawang dollar USD kembali membuat penurunan dari paras tertinggi dua minggu pada dagangan Rabu setelah Pengerusi Bank Pusat FED, Jerome Powell membuat kenyataan kadar faedah berada di bawah paras neutral sekaligus menguatkan lagi jangkaan pasaran bahawa FED semakin hampir untuk menamatkan kitaran pengetatan dasar monetari mereka. Sebelum ucapan daripada Powell, dollar USD sudah pun dilihat berada dalam tekanan pada dagangan minggu kebelakangan ini dan menunjukkan isyarat FED akan memperlahankan tempo proses pengetatan polisi berikutan pertumbuhan ekonomi global yang perlahan ditambah lagi dengan kebimbangan terhadap ketegangan perang dagang. Presiden Donald Trump sebelum ini juga meluahkan rasa kekecewaannya terhadap kenaikan kadar faedah oleh FED yang dikatakan menjejaskan ekonomi Amerika Syarikat. Pasaran akan menilai pula minit mesyuarat FED pada 7-8 November lalu yang akan dikeluarkan pada hari ini dan akan memberi petunjuk terhadap kekerapan kenaikan kadar faedah oleh bank pusat FED selepas ini. Tumpuan pasaran seterusnya adalah kepada persidangan G20 yang akan diadakan di Buenos Aires di mana Trump dan rakan sejawatannya dari China, Xi Jinping dijadualkan akan berbincang mengenai hubungan dagangan mereka.
Atas faktor ucapan Powell semalam, keceriaan pelabur telah memacu naik indeks-indeks saham utama AS terutamanya indeks DOW yang naik sebanyak 2.5% kepada 25,366.43 mata atau sebanyak 617 mata, indeks S&P500 mengukuh lebih 61 mata iaitu 2.3% kenaikan kepada 2,743.78 mata dan Nasdaq melonjak lebih 208 mata iaitu sebanyak 3% pelonjakan kepada 7,291.59 mata.
 Dalam perkembangan data ekonomi pula, data KDNK pada suku tahun ketiga Amerika Syarikat dilaporkan kekal pada paras 3.5% seperti suku tahun sebelumnya. Jangkaan pasaran adalah 3.6%. Manakala dalam sektor perbelanjaan pengguna pula, bacaan dicatatkan turun daripada 4.0% kepada 3.6% dan perbelanjaan perniaagan ke atas peralatan menyaksikan kenaikan besar dari 0.4% kepada 3.5%.
Sementara itu, Pound Sterling kembali menyusut nilai selepas Bank of England (BOE) memberi amaran kepada Britain tentang risiko terhadap ekonomi yang lebih besar berbanding krisis kewangan jika Britain keluar dari Kesatuan Eropah tanpa langkah yang betul. Pasaran akan turut memberi tumpuan terhadap data-data ekonomi di zon Eropah yang akan dikeluarkan petang ini khususnya di Jerman, Perancis dan Sepanyol. Dan tidak lupa juga,pelabur akan memantau data yang akan menjadi sebahagian daripada petunjuk inflasi di Amerika Syarikat yang akan dikeluarkan pada malam ini.


Pengukuhan US Dolar Bakal Tekan EUR/USD Jatuh Sehingga $1.1800

Susulan terbitan data inflasi Amerika Syarikat (AS) pada sesi New York semalam, US dolar dilihat susut ekoran bacaan data indeks harga pengguna yang lemah.
Namun US dolar kembali menutup dagangan sesi New York dengan peningkatan semula yang disokong kenaikan hasil perbendaharaan AS.
Pelabur waspada menjelang mesyuarat FOMC yang akan memberi impak terhadap pergerakan US dolar. Pasaran menjangkakan unjuran pertumbuhan ekonomi yang positif pada 2023 oleh Federal Reserve (Fed).
Pengukuhan yang berjaya dikekalkan oleh US dolar akan terus memberi tekanan terhadap mata wang Euro. Euro juga masih terkesan oleh laporan kesan sampingan vaksin AstraZeneca di mana beberapa negara di Eropah menangguhkan sementara program vaksinasi.
Bersambung dagangan di sesi Asia pada Rabu, US dolar masih dilihat bergerak kukuh memberi tekanan terhadap beberapa mata wang utama lain dalam pasaran.
Seperti pergerakan harga pada carta pasangan mata wang EUR/USD, harga yang membuat kenaikan pada sesi New York ke paras 1.19500 kembali menjunam semula ke zon sokongan harga 1.19000.
 Zon RBS (resistance become support) itu juga akan memberi petunjuk kepada pelabur terhadap arah pergerakan seterusnya berdasarkan reaksi harga.
Sekiranya harga berjaya meneruskan penurunan lebih rendah, trend bearish harga pada carta EUR/USD bakal mendorong harga menuju ke zon support sekitar 1.18000.
Sebaliknya jika harga melonjak dari zon RBS tersebut dan melepasi halangan Moving Average 50 (MA50) pada rangka masa 1 jam, pelabur akan kembali melihat sebagai isyarat awal trend bullish harga.
Zon rintangan pada 1.19600 akan diuji sebelum kenaikan lebih tinggi harga akan menuju zon SBR 1.2000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Tak Menentu, Ke Mana Arah Harga EUR/USD Nak Tuju?

Pergerakan pasaran yang agak bercampur pada Rabu semalam membuatkan trader mula berjaga-jaga untuk tidak terlalu agresif menuju dagangan penghujung minggu ini.
US dolar dilihat memaparkan pengukuhan semalam apabila disokong oleh peningkatan hasil perbendaharaan Amerika Syarikat (AS) sebelum melemah semula pada sesi New York.
Jika meneliti pada carta harga pasangan mata wang EUR/USD, corak kenaikan pada Selasa tidak dapat diteruskan ke paras 1.1000 apabila harga ditekan semula untuk surut ke sekitar 1.09200.
Mata wang Euro tidak memberikan reaksi ketika data bacaan akhir inflasi Eropah diterbitkan di sesi Eropah semalam susulan tiada perubahan pada angka bacaan terdahulu.
Setelah membuat penurunan di sesi Eropah, harga melantun semula di sesi New York sebelum menutup dagangan penghujung sesi sekitar 1.09500.
Pergerakan harga yang menguji paras Moving Average 50 (MA50) pada rangka masa 1 jam di carta EUR/USD sejak semalam turut membuatkan pelabur berwaspada menantikan isyarat lebih jelas bagi jangkaan pergerakan selanjutnya.
 Jika harga junam lebih rendah, zon 1.09000 dilihat akan diuji dan akan diperhatikan sama ada mampukah menyokong harga daripada jatuh ke bawah.
Jika tembus, harga bakal menyambung penurunan lanjut menuju zon tumpuan yang berada pada 1.08000.
Sebaliknya jika harga berjaya melonjak dan kemudiannya menembusi paras 1.10000, akan menjadi petanda positif bagi pelabur menjangkakan kenaikan akan diteruskan semula untuk menuju ketinggian dicapai minggu lalu sekitar 1.10700.
Dan jika pergerakan harga kekal bullish, paras ketinggian terbaru berkemungkinan mampu dicatatkan dengan sasaran seterusnya adalah pada sekitar 1.12000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Terus Kuat! Rundingan Rusia-Ukraine Dan Ucapan Powell Jadi Tumpuan

Pengukuhan US dolar yang berlanjutan dan kebimbangan terhadap sekatan Rusia bakal menjejaskan ekonomi Eropah telah mendorong mata wang euro menjunam lebih rendah ke paras terlemahnya sejak Mei 2020.
Sekatan yang dikenakan terhadap Rusia dilihat bakal mempengaruhi ekonomi Zon Eropah dan UK yang sangat bergantung kepada komoditi Rusia. Ini kerana, hampir 40% daripada gas dan lebih 25% daripada minyak yang diimport ke Kesatuan Eropah adalah dari Rusia.
Susulan daripada itu, kebimbangan ini turut mengheret dagangan mata wang pound ke paras terendah hampir tiga bulan pada awal sesi Eropah.
Rundingan kedua Rusia dan Ukraine yang dilaporkan akan berlangsung pada hari ini. Pelabur bagaimanapun tidak meletakkan harapan yang besar memandangkan Presiden Amerika Syarikat Joe Biden juga memberi amaran untuk bertindak balas lebih tegas ke atas Rusia.
 Selain itu, Pengerusi Federal Reserve (Fed) Jerome Powell juga bakal berucap pada sesi New York, di mana beliau akan memberi keterangan di hadapan Jawatankuasa Dewan Perkhidmatan Kewangan.
Mata wang gergasi US dolar terus bergerak lebih tinggi, menyaksikan indeks dolar semakin menghampiri paras ketinggian sejak Jun 2020, pada 97.65 berbanding pesaing utamanya.
Sementara safe-haven lain turut mencatat peningkatan meskipun susut berbanding US dolar, dengan yen didagangkan lebih tinggi berbanding kebanyakan mata wang utama lain.
Dolar Aussie dan kiwi yang pada mulanya tidak terkesan dengan kebimbangan menimpa mata wang Eropah, telah menunjukkan penyusutan kerana dipengaruhi dengan kekuatan US dolar.


Dolar Terus Mengukuh Pada Sesi Dagangan Asia Hari Ini

Dolar kekal kukuh berbanding matawang utama lain pada hari Jumaat, berundur sedikit daripada paras tertinggi sebulan lalu yang berjaya dicapai minggu ini berikutan para pelabur masih dengan yakin dengan padangan dasar Federal Reserve di masa hadapan, dan juga optimis dengan pelan pembaharuan cukai Trump.
Indeks dolar US yang mengukur kekuatan greenback berbanding enam matawang lain (Yen, Euro, Pound, dolar Kanada, Swiss Franc, Krona Sweden), naik 0.10% kepada 93.04 pada jam 10 pagi, sedikit menyusut daripada ketinggian 93.66 yang di capai pada hari Khamis yang lalu.
Secara keseluruhannya, indeks dolar meningkat sebanyak 1.1 peratus, merekodkan kenaikan mingguan tertinggi sejak Disember lepas.
Dolar mengukuh disebabkan oleh harapan reformasi cukai US dapat dilaksanakan, serta ulasan daripada pengerusi Fed, Janet Yellen yang menegaskan perlunya kepada kenaikan kadar secara beransur-ansur.
“Para pelabur mungkin sedang mengambil keuntungan daripada momentum kenaikan dolar”, kata Stephen Innes, ketua pelaburan Oanda Asia Pasifik di Singapura.
 “Perkara ini juga menunjukkan bahawa kita pernah lalui jalan untuk memperbarahui cukai sebelum ini, dan saya tidak fikir hal ini akan berjalan dengan mudah. Akan berlaku banyak perubahan dan perbahasan”, tambah beliau lagi.
Presiden US, Donald Trump mengusulkan rombakan cukai terbesar US dalam tempoh 30 tahun ini, mencadangkan pemotongan cukai untuk kebanyakkan rakyat Amerika.
Yen turut melemah berbanding dolar, naik 0.25 peratus kepada ¥112.58. USD/JPY berjaya mencapai paras tertinggi 2 tahun setengah yang lalu pada hari Rabu di sekitar harga ¥113.26.
Hari ini pelabur akan memberi tumpuan bacaan indeks perbelanjaan individu (PCE) Amerika bagi bulan Ogos
Euro stabil berbanding dolar dengan EUR/USD berada di paras 1.1780 selepas berjaya keluar daripada paras terendah 1.1717 pada hari Rabu yang lalu. Pengukuhan euro pada sesi lepas disokong oleh jangkaan pengurangan pembelian bon oleh ECB serta kebimbangan pada ketidaktentuan politik yang semakin pudar.


Pertumbuhan KDNK Australia Jauh Tersasar Daripada Ramalan, Tumpuan Akan Beralih Kepada Mesyuarat Bank of Canada Malam Ini

Kelembapan yang ketara dalam pertumbuhan ekonomi Australia pada suku tahun keempat 2018 sedikit sebanyak menyakiti sentimen di kawasan Australia dan New Zealand. Hal ini telah menyebabkan AUD jatuh ke paras terendah dalam tempoh dua bulan berbanding USD. Manakala NZD pula mengikut jejak langkah negara jirannya untuk merosot ke paras terendah pada minggu ini.
Data KDNK Australia suku tahun keempat hadir pada bacaan +0.2% dibawah ramalan pasaran 0.5% dan jatuh daripada 0.3% pada suku tahun sebelumnya.
 Sementara itu matawang USD pula terus mengukuh pada dagangan hari ini selepas data yang tidak dijangka untuk mengukuh iaitu sektor perkhidmatan industri dan penjualan rumah baru mencatatkan bacaan yang meningkat sekaligus membantu pergerakan Greenback.
Beralih kepada matawang anti-dolar iaitu Euro, Euro masih berlegar sekitar paras dua minggu terendah berbanding AS Dolar menjelang mesyuarat ECB esok dimana pasaran mengunjurkan bahawa ECB akan menangguhkan kenaikan kadar faedah mereka sehingga tahun depan ekoran perkembangan ekonomi zon Eropah masih dibawah sasaran polisi.
Antara tumpuan utama pasaran pada sesi New York sebentar nanti adalah kepada penetapan dasar monetari Bank of Canada (BoC). Jangkaan pasaran terhadap mesyuarat BoC adalah cenderung kepada dovish. Hal ini disebabkan oleh data domestik Kanada yang kurang memberangsangkan sejak kebelakangan ini dan ditambah pula dengan harga minyak mentah yang kekal rendah.


Lonjakan Minggu Lalu Terbantut, AUD/USD Menjunam Parah

Dolar Australia pamer prestasi mengecewakan pada dagangan awal minggu ini setelah kembali menyusut semula, berundur dari lonjakan yang berlaku pada mata wang tersebut minggu lalu.
Minit mesyuarat polisi monetari Reserve Bank of Australia (RBA) yang menjadi tumpuan pada sesi Asia pagi ini (Selasa) menunjukkan bahawa pembuat dasar bersedia untuk mengambil langkah mengetatkan lagi polisi bank pusat setelah menaikkan kadar faedah sebanyak 50 mata asas kepada 1.85% pada mesyuarat awal bulan Ogos.
Namun, pembuat dasar menjangkakan inflasi bakal memuncak pada tahun ini menurun kembali ke sasaran 2-3% menjelang akhir tahun 2024.
Selain daripada itu, pelabur juga menantikan terbitan laporan data pekerjaan Australia yang bakal diterbitkan pada Khamis di mana akan turut dipantau oleh RBA dalam penetapan dasar monetarinya.
Sementara bagi mata wang US dolar pula, sentimen pasaran yang kembali dinilai berisiko (risk-off) susulan terbitan data ekonomi China pada sesi Asia Isnin semalam yang merudum menambahkan kebimbangan pelabur sehingga mata wang safe-haven menjadi tarikan semula.
Disebabkan itu, situasi ini telah memberikan ruang kepada US dolar untuk menghentam kuat mata wang utama yang lain dalam pasaran yang menyaksikan penyusutan nilai lebih ketara termasuk dolar Aussie.
Pelabur juga bakal memberikan tumpuan kepada terbitan data jualan runcit Amerika Syarikat (AS) dan juga minit mesyuarat FOMC bagi menilai pergerakan US dolar menuju ke penghujung minggu.
Memerhatikan pergerakan harga pada carta pasangan mata wang AUD/USD, harga telah menunjukkan isyarat perubahan trend bearish dengan terjunan harga di bawah paras 0.71000 mencatatkan penurunan harian sekitar 100 pips pada Isnin semalam.
 Berlegar di sekitar ozn 0.70400, harga menyambung penurunan lebih rendah bersambung pada dagangan hari ini menguji paras 0.70000 setakat dagangan sesi Eropah.
Penurunan lebih rendah dijangka berterusan dengan pergerakan harga telah berada di bawah paras halangan Moving Average 50 (MA50) pada rangka masa 1 jam di carta AUD/USD menjadi isyarat trend bearish buat harga.
Jika harga menyambung penurunan di bawah paras 0.70000, harga berkemungkinan akan kembali mensasarkan sehingga ke zon support pada 0.69000 di mana zon tersebut telah berjaya membendung kejatuhan lebih rendah harga pada dagangan awal Ogos.
Sebaliknya jika harga gagal meneruskan penyusutan dan mula meningkat semula, tumpuan adalah pada zon rintangan 0.71000 yang bakal diuji kembali harga selepas pelabur menilai perubahan trend harga.
Untuk kenaikan lebih tinggi pada pergerakan trend bullish yang lebih jelas, harga berpotensi untuk mencapai ke paras ketinggian 0.71800 sekaligus mencatatkan paras ketinggian terbaru 10 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Fed Kaplan: Bank Pusat Perlu Mengkaji Lebih Teliti Sebelum Naikkan Kadar Bulan Disember

Bank pusat Fed perlu membuat kajian yang lebih teliti sama ada untuk menaikkan kadar faedah pada bulan Disember ini ataupun tidak, namun tidak perlu menunggu inflasi betul-betul mencapai sasaran 2 peratus, atau sedang bergerak ke arah itu, kata Presiden Fed cawangan Dallas, Robert Kaplan.
Rober Kaplan merupakan salah seorang mengundi dalam keputusan dasar monetari Fed turut mengatakan, “Saya perlukan bukti yang jelas bahawa kitaran sedang meningkat sehingga cukup untuk menolak inflasi pada masa hadapan, walaupun saya masih belum dapat melihatnya ketika ini”.
Nada beliau sedikit berbeza dengan Presiden Fed Minneapolis, Neel Kashkari yang terkenal dengan pendirian paling dovish apabila mengatakan beliau hanya akan bersetuju untuk naikkan kadar faedah jika inflasi teras mencapai sasaran 2 peratus Fed.
Walau bagaimanapun, kenyataan Kaplan dilihat lebih memihak pandangan kebanyakkan ahli Fed lain yang menjangkakan kenaikan kadar faeadah pada bulan Disember nanti, disokong oleh kadar pengangguran di paras 4.4 peratus, dan jangkaan pertumbuhan ekonomi akan bergerak lebih pantas sehingga dapat menjana lebih banyak pekerjaan di masa hadapan.
 Pengerusi Fed, Janet Yellen pada minggu lalu mengatakan beliau percaya inflasi yang lemah ini akan mula meningkat kembali ke arah sasaran Fed dalam jangka masa sederhana.
Kaplan sekali lagi mengulangi bahawa, Fed “mampu untuk lebih bersabar” mengenai kenaikan kadar faedah, terutamanya pada tahun hadapan kerana kemungkinan pertumbuhan ekonomi US akan bergerak lebih perlahan daripada sekarang.
Padangan beliau ini turut disokong oleh penurunan hasil bon 10-tahun tahun, yang mana Kaplan mengatakan bahawa kadar ini menjadi salah satu penentu kepada ketinggian kadar faedah yang boleh dikeluarkan oleh Fed. Hasil bon ketika ini berada di paras 2.3 peratus.
“Kita mempunyai ruang untuk kenaikkan (kadar), namun tidak begitu banyak seperti yang difikirkan. Kami akan melihat mengkaji lebih teliti adakah bank pusat perlu mengambil tindakan selanjutnya pada Disember nanti. Saya masih terbuka dengan hal ini”, tambah beliau mengakhiri ucapannya.


Lima News Penting Tumpuan Trader Forex Minggu Ini (26 Feb – 2 Mac)

Pasaran pada minggu ini akan memberi fokus kepada keterangan yang akan dibuat oleh Pengerusi Fed Jerome Powell di Kongres Amerika Syarikat. Ini adalah prosedur biasa apabila seseorang pengerusi bank pusat (Federal Reserve) yang baru dilantik akan memberi keterangan di hadapan Kongres di mana beliau akan berhadapan dengan soalan-soalan daripada Majlis Perbankan Senat.
Beirkut adalah data dan event besar tumpuan pasaran pada minggu ini:
#1 Keterangan Jerome Powell (Selasa)
– Jerome Powell akan memberi keterangan di Kongres AS pada Selasa pukul 9.30 malam. Beliau akan menjawab segala soalan yang diajukan oleh ahli Majlis Perbankan Senat di mana teks ucapan Powell dikeluarkan 90 minit lebih awal iaitu pada pukul 9.30 malam. Komen Powell akan diteliti oleh pasaran khususnya berkenaan kenaikan inflasi baru-baru ini dan bagaimana ia akan memberi kesan kepada kenaikan kadar faedah di masa hadapan. Dengan majoriti pasaran menjangka ada 4 kenaikan kadar faedah tahun ini, sebarang komen ‘dovish‘ oleh Powell akan menyebabkan US dolar jatuh.
#2 Data inflasi PCE Amerika Syarikat (Khamis)
– Amerika Syarikat akan mengeluarkan data ini pada Khamis pukul 9.30 malam. Data-data perbelanjaan pengguna yang dikeluarkan ini termasuklah data perbelanjaan penggunaan peribadi (PCE) yang dijangka naik 0.3% berbanding bacaan sebelum ini yang meningkat 0.2%. Bacaan PCE dikatakan sebagai bacaan inflasi pilihan utama Federal Reserve dan sebab itu ia adalah penting kepada US dolar.
 #3 Data inflasi Zon-Eropah (Rabu)
– Zon-Eropah akan mengeluarkan data ini pada Rabu pukul 6 petang. Pasaran menjangka data ini akan jatuh daripada 1.3% kepada 1.2% bulan lalu. Selain itu, Mario Draghi juga akan berucap pada Isnin dan pasaran akan melihat apakah pendirian terkini beliau terhadap rangsangan monetari. Walaupun dengan inflasi yang semakin menurun, pasaran masih yakin bank pusat Eropah (ECB) akan mula menamatkan program pembelian bon.
#4 Data PMI United Kingdom (Khamis)
– UK akan mengeluarkan data PMI sektor pembuatan pada Khamis pukul 5.30 petang dan akan diikuti dengan sektor pembinaan pada Jumaat. Untuk matawang GBP, pasaran juga akan bagi tumpuan kepada ucapan perdana menteri Theresa May tentang hubungan Britain dan EU (Kesatuan Eropah).
#5 Data pembuatan China (Rabu)
– Ada dua data sektor pembuatan yang dikeluarkan China minggu ini iaitu data PMI untuk industri berat dan data Caixin untuk industri ringan. Data ini masing-masing akan dikeluarkan pada Rabu dan Khamis. Setiap kali data sektor pembuatan dikeluarkan, matawang yang banyak terkesan adalah dolar Aussie (AUD), kerana China merupakan rakan dagang utama Australia.


News Penting yang Berpotensi Memberi Impak Besar Buat Pasaran Minggu Ini (6-10 Mac 2017)

Keputusan semakan kadar di Australia dan Zon Euro serta data pekerjaan dari Kanada dan Amerika Syarikat, serta diikuti oleh laporan NFP merupakan antara event terpenting yang akan berpotensi menggerakkan pasaran bagi sepanjang minggu ini.
Minggu lepas menyaksikan data yang terus memberi kekuatan kepada Amerika Syarikat seperti laporan sentimen pengguna, data pembuatan dan pekerjaan. Data-data positif ini juga secara tidak langsung meningkatkan prospek kenaikan kadar bagi bulan Mac.
Berikut merupakan data penting yang bakal mempengaruhi pasaran sepanjang minggu ini.
1.Keputusan Kadar Australia – 6 Mac 2017 (Isnin, 8.30am)
Bank pusat ini telah mengambil keputusan untuk mengekalkan kadar tidak berubah dalam mesyuarat Februari mereka pada kadar 1.5 peratus sejajar dengan unjuran pasaran. Sesetengah penganalisis ekonomi percaya bahawa RBA akan menaikkan kadar manakala sebahagian lagi percaya kadar masih mempunyai ruang untuk diturunkan memandangkan kadar inflasi Australia masih berada di tahap yang rendah.

 Laporan ADP AS – 8 Mac2017 (Rabu, 9.15pm)

 Majikan di AS telah meningkatkan pengambilan pekerja pada bulan Januari sekali gus menambah bilangan pekerjaan yang tertinggi sejak Jun. pada Januari, laporan ADP juga menunjukkan pertumbuhan 246,000 pekerjaan berbanding 151,000 jumlah pekerjaan pada bulan Disember. Selain itu, angka menunjukkan sektor pekerjaan menunjukkan pertumbuhan pekerjaan yang amat menggalakkan selepas tempoh yang agak suram pada separuh kedua tahun 2016.

 Laporan inventori minyak mentah AS – 8 Mac2017 (Rabu, 11.30pm)

Stok minyak mentah di AS dilaporkan meningkat pada minggu berakhir 24 Februari lalu. Dalam laporan tersebut, data import minyak mentah meningkat sebanyak 793,000 tong sehari manakala laporan aktiviti eksport jatuh mendadak kepada 721,000 tong sehari berbanding dengan 1.21 juta pada minggu sebelumnya.

 Keputusan kadar Zon Euro – 9 Mac2017 (Khamis, 9.30pm)

Bank Pusat Eropah telah mengekalkan penanda aras bagi bulan Januari selaras dengan ramalan pasaran. ECB juga memutuskan untuk membiarkan program rangsangan pembelian bon kekal tidak berubah. Hal ini berikutan Ketua Bank Pusat ECB, Mario Draghi mengatakan bahawa ekonomi zon tersebut telah bertambah kuat, namun masih memerlukan lebih banyak masa untuk memulih. Justeru, rangsangan monetari masih boleh ditambah sekiranya diperlukan.

 Laporan tuntutan pengangguran AS – 9 Mac2017 (Khamis, 9.30pm)

Bilangan tuntutan pengangguran menurun sebanyak 19,000 kepada 223,000 pada minggu sebelum ini, menghampiri bacaan terendah dalam tempoh 44 tahun. Bacaan ini mencerminkan sektor pekerjaan berada dalam prestasi yang amat baik disamping mengekalkan momentum dalam suku pertama tahun ini.


7 Berita Data Ekonomi Penting Tumpuan Pasaran Minggu Ini (29 Nov – 3 Dis 2021)

Berikut merupakan sebahagian data-data ekonomi yang akan menjadi tumpuan pasaran sepanjang minggu ini.
Data Inflasi Eropah (Selasa 6.00 Petang): Bacaan data tahunan indeks harga pengguna Eropah yang dijangka diterbitkan dengan angka yang meningkat mengharapkan untuk menyokong pemulihan mata wang Euro.
Data Keluaran Dalam Negara Kasar Australia (Rabu 8.30 Pagi): Bakal memberi tekanan terhadap dolar Aussie pada minggu ini adalah tekanan oleh jangkaan penguncupan pada pertumbuhan ekonomi Australia untuk suku ketiga.
Laporan Data Pekerjaan ADP NFP AS (Rabu 9.15 Malam): Ramalan angka bacaan untuk pertambahan pekerjaan sektor swasta AS untuk bulan November sedikit menyusut. Pelabur akan menilai sebagai petunjuk awal sebelum terbitan laporan pekerjaan NFP pada penghujung minggu.
 Data PMI Pembuatan AS Tinjauan ISM (Rabu 11.00 Malam): Tiada perubahan ketara dijangkakan pada angka bacaan terbaru yang akan kekal memberi keyakinan terhadap pelabur untuk perkembangan sektor pembuatan di Amerika Syarikat.
Laporan Data Pekerjaan Kanada (Jumaat 9.30 Malam): Sektor pekerjaan di Kanada dijangka untuk memaparkan pemulihan dengan kenaikan pada pertambahan pekerjaan untuk bulan November dan juga penurunan pada kadar pengangguran yang dijangkakan.
Laporan Data Pekerjaan NFP AS (Jumaat 9.30 Malam): Berdasarkan angka ramalan untuk laporan pekerjaan NFP untuk bulan November, tidak banyak perbezaan pada angka yang diterbitkan berbanding bulan Oktober. Federal Reserve (Fed) bakal menilai sektor pekerjaan dalam usaha meneruskan langkah pengetatan polisi.
Data PMI Perkhidmatan AS Tinjauan ISM (Jumaat 11.00 Malam): Sektor perkhidmatan AS turut akan dinilai oleh pelabur selepas data sektor pembuatan yang diterbitkan sebelumnya. Perbezaan ketara pada angka bacaan akan memberi kesan terhadap pergerakan US dolar dalam pasaran.


Terkini!! Keputusan Mesyuarat The Fed Bersama Jerome Powell Terhadap Kadar Faedah

Federal Reserve (Fed) telah menaikkan kadar faedah sebanyak 0.25% pada awal pagi Khamis. Kenaikan ini merupakana kenaikan pertama pada tahun ini sejajar dengan jangkaan pasaran.
Jawatankuasa Fed menaikkan kadar faedah semalaman dari jumlah 1.5% kepada 1.75% dalam mesyuarat pertama bersama pengerusi The Fed yang baru iaitu Jerome Powell.
Kadar penetapan oleh ahli jawatan kuasa ataupun “rate-setting” meramalkan kenaikan tiga kali kadar faedah pada tahun 2018 namun kadar unjuran faedah untuk tahun 2019 dan 2020 diubah dan disemak semula. Bank pusat meramalkan bahawa kadar faedah pada tahun 2019 ialah pada 2.9%, meningkat dari ramalan terdahulu yang menjangkakan pada kadar bacaan 2.7%. Manakala kadar faedah pada tahun 2020 dijangkakan meningkat sehingga 3.4, naik daripada anggaran sebelumnya iaitu 3.1%.
“Tiada ‘fourth dot’ untuk tahun 2018 tetapi terdapat kemungkinan bahawa ‘fourth dot’ akan berlaku pada masa akan datang” kata firma penyelidikan Pantheon. Firma penyelidakan itu menambah bahawa ” hanya satu ahli FOMC sahaja yang berpendapat bahawa kadar faedah harus dinaikkan 4 kali untuk meningkatkan ramalan kepada empat kenaikan pada tahun ini”
 Bagaimanapun inflasi yang rendah terus mempengaruhi keputusan bank pusat apabilah ahli-ahli mengekalkan ujuran/ramalan inflasi teras, Core-PCE mereka pada tahun 2018 tidak berubah pada kadar 1.9%. Sementara inflasi teras, Core-PCE untuk tahun 2019 disemak semula lebih tinggi pada kadar 2.1% daripada anggaran 2%.
Pasaran Buruh dijangkakan bertambah baik pada tahun 2018 dengan anggaran kadar pengangguran turun kepada 3.8% daripada jangkaan data sebelum ini iaitu 3.9%. Bagaimanapun, pengetatan pasaran buruh pada tahun 2019 dan 2020 dijangkakan akan menurun. Jangkaan Fed menurun sebanyak 4% untuk kadar pengangguran pada tahun 2019 dan 2020 pada aras 3.6% daripada 3.9% dan 3.6%.
Data ekonomi terkini menunjukkan pengukuhan dan mendorong pasaran buruh untuk kekal bertumbuh. Hal ini menyebabkan timbul persoalan sama ada Fed perlu menaikkan kadar yang lebih aggresif atau membiarkan ekonomi terus berkembang tanpa kenaikan yang terlalu cepat.
Tumpuan pelabur dijangkakan akan beralih kepada Federal Reserve Chairman iaitu Jerome Powell semasa beliau mengadakan sidang akhbarnya.
Dalam testimoni kongres pertamanya sebagai pengerusi The Fed, Powell mengatakan ekonomi telah bertumbuh lebih baik pada tahun ini daripada jangkaannya pada Disember tahun lepas dan berikrar untuk mengekalkannya dan meningkatkan kadar secara ansur-ansur.


Sentimen Pasaran Masih Dihantui Dengan Isu Lebihan Bekalan

Harga minyak mentah menurun pada Khamis kerana terjejas dengan laporan kenaikan bekalan minyak mentah walaupun OPEC masih menjalankan usaha berterusan untuk mengetatkan pasaran dengan mengurangkan pengeluaran minyak mentah.
Brent mentah menyusut sebanyak 18 sen atau sebanyak 0.3 peratus daripada sesi sebelum ini dan didagang pada $52.03 setong.
Dalam masa yang sama, WTI mentah turut dinilai menyusut sebanyak 16 sen atau 0.3 peratus kepada $48.91.
Pentadbiran Maklumat Tenaga AS memaklumkan pada Rabu bahawa inventori minyak mentah menurun sebanyak 1.8 juta tong bagi minggu berakhir 12 Mei kepada 520.8 juta tong.
Walau bagaimanapun, penurunan tersebut dilaporkan lebih kecil daripada jangkaan awal. Dalam masa yang sama, peniaga minyak mentah juga mengatakan bahawa masih terdapat banyak stok minyak mentah yang tidak mampu diserap oleh pasaran.
 Memetik kenyataan Greg McKenna iaitu Ketua Strategi Pasaran di AxiTrader, bekalan minyak mentah sebelum ini dijangka menjunam sebanyak 2.36 juta tong.
Dalam usaha untuk mencapai sasaran untuk mengurangkan stok minyak mentah ke tahap purata lima tahun, firma penganalisis BMI mengatakan bahawa inventori perlu mencapai purata sebanyak 25.6 juta tong setiap bulan dalam tempoh tiga suku terakhir.
Buat masa ini, bekalan minyak keseluruhan kekal mencukupi dengan jumlah peningkatan mendadak dari Amerika Syarikat dan pengeluar lain dihantar ke kawasan pengguna terbesar di Asia telah melemahkan usaha OPEC dalam mengetatkan pasaran.
Sejak OPEC memotong jumlah bekalan di dalam pasaran, pengeluar lain yang tidak terlibat dengan perjanjian mula mengisi mana mana jurang bekalan.
Penghantaran minyak ke Utara Laut Asia juga telah mencecah rekod tertinggi tahun ini dengan penghantaran sebanyak 19 tangki pada suku pertama. Jumlah bekalan sama juga dijangka bakal dicatat pada suku kedua tahun ini.
Kenaikan Kadar Bukan Cara Untuk Atasi Masalah Asset-Bubble! : Neel Kashkari


Mengecewakan, Australia Catat Lonjakan Pengangguran Tertinggi Dalam Tempoh 19 Tahun

Pengangguran di Australia melonjak pada bulan Mei dan sejumlah pekerjaan hilang berikutan sekatan berterusan untuk membendung penularan wabak coornavirus menyebabkan sebahagian besar aktiviti ekonomi ditutup.
Data yang diterbitkan Biro Statistik Australia (ABS) menunjukkan kadar pengangguran meningkat kepada 7.1% daripada 6.4% yang disemak pada bulan April, tersasar dari jangkaan untuk kenaikan 6.9%. Ini merupakan kenaikan tertinggi sejak Oktober 2001.
Sementara sejumlah 227,700 orang telah kehilangan pekerjaan pada Mei, menjadikannya sebagai penurunan kedua terbesar yang dicatatkan sejak tahun 1982. Kejatuhan terbesar berlaku pada April lalu, di mana 607,400 kehilangan pekerjaan telah direkodkan.
 Lonjakan ini dicatatkan ketika Reserve Bank of Australia (RBA) menyatakan mengenai potensi kemerosotan yang dialami Australia adalah lebih baik daripada yang dijangkakan sebelumnya berikutan pelonggaran sekatan dan pembukaan semula ekonomi dilakukan lebih awal.
Bagaimanapun timbul pula persoalan mengenai berapa banyak pekerja yang akan terus bekerja apabila subsidi kerajaan ‘Jobkeeper’ yang mengekalkan pekerja di firma ketika dilanda krisis pandemik, akan berakhir pada bulan September.
Rentetan daripada itu, Gabenor RBA Philip Lowe menggesa bahawa program ini dikekalkan sehingga tahun 2021 untuk terus menyokong sektor pekerjaan Australia.
RBA sebelum ini mengunjurkan kadar pengangguran akan melonjak kepada 10% pada bulan Jun, dan sebanyak 9% pada akhir tahun ini. Sementara Perbendaharaan pula menjangkakan sehinggan 850,000 pekerjaan akan kembali dipenuhi pada Julai apabila sekatan perjalanan dan sosial mula dilonggarkan.


Adakah Komen Dari Lelaki Ini Bakal Memberikan Apa-Apa Petunjuk Bagi Kenyataan Yellen Malam Ini?

Menurut satu temu bual bersama dengan WSJ, seorang pegawai Fed, Esther George memberi kenyataan bahawa beliau melihat prospek ekonomi adalah pada tahap sederhana.
Justeru, beliau memberi sokongan penuh kepada Yellen untuk pergerakan kadar secara beransur-ansur.
Laporan dari Amerika Syarikat sebelum ini menunjukkan data yang bercampur-aduk. Data perbelanjaan pengguna dan pasaran buruh dilihat mengukuh, manakala data pelaburan perniagaan masih melemah.
 Pun begitu, output ekonomi dilapor berkembang 2% pada tahun ini.
Kesemua matawang berada dalam tempoh berhati-hati menanti simposium malam ini.
Jika Anda Tiada 3 Perkara Ini, Mungkin Anda Akan Kecundang Awal!


Kiwi Melonjak Selepas Penetapan Dasar RBNZ Dan Pasaran Berhati-Hati Menjelang Sidang G-20

Sesi pasaran Asia hari ini diberi tumpuan pada matawang dolar New Zealand yang mempamerkan pergerakan volatile pada carta harga selepas pengumuman penetapan kadar faedah oleh bank pusat pada jam 10 pagi ini.
Reserve Bank of New Zealand (RBNZ) untuk mesyuarat polisi monetari bulan Jun telah mengekalkan kadar faedah di paras 1.50% seperti yang telah dijangkakan oleh pasaran
RBNZ berkata bahawa kadar faedah yang lebih rendah mungkin diperlukan dari semasa ke semasa untuk memenuhi inflasi dan pekerjaan objektif berikutan keadaan global yang semakin meningkat dan risiko penurunan ekonomi pertumbuhan.
 Sementara itu, Dolar meningkat dari paras terendah tiga bulan selepas pegawai Federal Reserve mengendahkan jangkaan untuk pelonggaran dasar monetari yang agresif.
Secara keseluruhannya, pasaran global dijangka melemah menjelang sidang kemuncak G-20 dengan memberi tumpuan antara Trump dan Presiden China Xi Jinping samaada pertikaian perdagangan dapat dicapai ataupun tidak.
Dalam perkembangan lain, ketidaktentuan politik di Britain masih meletakkan GBP dalam kelompok dagangan yang berisiko selain faktor pendirian dovish bank pusat pada mesyuarat polisi minggu lalu terhadap prospek kadar faedah.


Tak lepas Tembus Resistance 1.32400, USD/CAD Junam Semula

Dolar Kanada kembali didagangkan mengukuh sejak beberapa sesi semalam berikutan disokong oleh jangkaan untuk peningkatkan harga minyak mentah yang menjadi eksport utama Kanada.
Hal ini adalah disebabkan arahan oleh Arab Saudi terhadap negara anggota OPEC yang lain untuk mematuhi kuota pengeluaran minyak mereka.
Menteri Tenaga Arab Saudi, Putera Abdulaziz bin Salman telah memberi amaran kepada negara-negara yang telah menipu berkenaan kuota pengeluaran sebelum ini yang tidak mematuhi perjanjian.
Dengan itu juga, negara-negara terbabit telah diarahkan untuk mengurangkan pengeluaran minyak mereka sebagai ‘denda’ terhadap kesalahan tersebut.
Dengan pengurangan bekalan, harga minyak bakal meningkat sekaligus menyokong pengukuhan dolar Kanada semula.
Pada carta harga bagi pasangan matawang USD/CAD, harga yang membuat kenaikan semalam menguji paras rintangan 1.32400 kembali membuat penurunan semula sehingga melepasi paras sokongan Moving Average 50 (MA50) pada pergerakan 1 jam harga.
 Penurunan harga sehingga ke sesi Asia pagi ini dilihat mencecah paras sokongan 1.31400 pada zon zon RBS (resistance become support) dan dilihat berdepan kesukaran untuk menembusinya.
Dengan jangkaan harga akan turun lebih rendah, zon RBS tersebut bakal ditembusi sebelum penurunan terendah harga boleh mencecah sehingga ke zon support 1.30000.
Sebaliknya, jika lonjakan harga kembali berlaku berkemungkinan faktor penyukuhan US dolar semula, harga akan menguji sekali lagi paras rintangan 1.32400 yang masih gagal ditembusi sejak minggu lalu.
Pelabur juga akan memberi tumpuan pada data ekonomi Kanada pada sesi New York malam ini yang boleh mempengaruhi pergerakan Loonie.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal EUR/USD – Timeframe H1 – 13/11/2018

Matawang dollar USD yang terus mengukuh pada dagangan semalam telah menekan harga pada chart EUR/USD ke paras lebih rendah dan telah melepasi paras support 1.13000 sebelum ini. Matawang EURO masih didagangkan berisiko berikutan ketidaktentuan politik di zon Eropah membimbangkan para pelabur dengan tumpuan adalah kepada krisis bajet Itali yang masih berlarutan. Sementara USD dijangka akan didagangkan mengukuh minggu ini dengan keyakinan pasaran terhadap pengetatan dasar monetari oleh FED pada Disember ini. Berdasarkan indicator Moshed Magic Line, harga pada chart EUR/USD telah membuat penurunan sehingga melepasi ketiga-tiga paras support dan mencatatkan paras terendah dicapai harga sekitar paras 1.12150 sehingga pasaran New York menutup sesi dagangannya.
Bersambung pada sesi pasaran Asia hari ini, harga kembali membuat kenaikan seawal sesi bermula dari paras terendah harga semalam dan menuju ke paras Magic Pivot 1.1253 hari ini. Harga yang gagal membuat kenaikan melepasi paras Magic Pivot berkemungkinan dijangka akan meneruskan semula penurunan harga yang dilakukan semalam menuju ke paras support 1.1177 (MagicS1) untuk harga mencari paras lower low terbaru. Kemudiannya, penurunan harga yang diteruskan akan menuju ke paras support 1.1137 (MagicS2) terlebih dahulu sebelum penurunan seterusnya dijangka berpotensi untuk mencecah sehingga paras serendah 1.1061 (MagicS3) jika USD terus mengekalkan pengukuhan nilai dalam pasaran semasa.
Namun, jika USD kembali didagangkan lemah berbanding EURO semula, harga dijangka akan membuat kenaikan menuju ke paras resistance 1.1293 (MagicR1) untuk menguji paras SBR (support become resistance) terbaru harga pada 1.13000 sebelum ini. Dan sekiranya harga berjaya membuat kenaikan lebih tinggi semula, jangkaan harga akan menuju ke paras resistance 1.1369 (MagicR2) dan seterusnya ke resistance yang lebih tinggi iaitu pada paras 1.1409 (MagicR3) jika EURO berjaya mengekalkan lonjakan harga.
 Terus ikuti perkembangan ekonomi dan politik di zon Eropah dan juga rundingan Brexit yang memberi kesan kepada nilai matawang EURO. Lihat juga pada paras-paras harga yang menjadi tumpuan pada chart EUR/USD dengan berpandukan indicator Moshed Magic Line.

Paras support: 1.1177, 1.1137, 1.1061.
Paras resistance: 1.1293, 1.1369, 1.1409.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Adalah Tiga Ucapan Penting Yang Perlu Diberi Perhatian Hari Ini

Ucapan Gabenor Bank Pusat Jepun (BoJ), Haruhiko Kuroda (1.35 pm)
Kuroda dijadualkan berucap pada jam 1.35 petang (Malaysia) dalam mesyuarat bersama ketua-ketua perniagaan di Osaka dan dijangka pelbagai soalan akan diutarakan.
Bank pusat Jepun mengekalkan dasar monetari mereka minggu lepas, walaupun ada ahli yang menentang dengan berkata bahawa polisi sedia ada tidak cukup untuk menolak inflasi ke paras sasaran 2%. Ucapan beliau akan diteliti oleh pasaran bagi mencari petunjuk polisi di masa hadapan berdasarkan keadaan ekonomi Jepun. Ulasan beliau akan memberi kesan langsung kepada pasaran jangka masa pendek.
Gabenor BoJ juga akan berucap di Konvensyen Industri Sekuriti Kebangsaan di Tokyo pada hari Khamis.
 Ucapan Presiden Fed New York, William Dudley (8.30 pm)
Dudley yang terkenal dengan pendirian hawkish beliau sering menegaskan perlunya kenaikan kadar faedah dilakukan secara beransur-ansur kerana berpandangan inflasi yang rendah hanya bersifat sementara. Ulasan beliau hari ini menjadi tumpuan bagi melihat sebarang petunjuk yang akan mengukuhkan lagi pendirian beliau serta menyokong pendirian 10 ahli Fed lain yang menjangkakan kenaikan kadar faedah sekali lagi tahun ini.
Ucapan Presiden bank pusat Eropah (ECB), Mario Draghi (9.00 pm)
Mario Draghi akan berucap berkenaan perkembangan ekonomi dan dasar di hadapan parlimen dan ahli jawatankuasa hal ehwal dasar. Beliau pernah memberitahu bahawa ECB akan memulakan pengurangan (tapering) terhadap program ransangan ekonomi seawal bulan Oktober. Keputusan pilihan raya Jerman yang tamat pada hari ini turut akan memberi kesan terhadap unjuran ekonomi zon Eropah berikutan kemenangan minoriti parti pemerintah (CDU).
Mario turut dijadualkan untuk berucap di persidangan anjuran bank pusat England (BoE) paa hari Jumaat.


Analisis GOLD – Emas Lesu Untuk Teruskan Lonjakan Minggu Ini

Aduh, jatuh balik pula harga emas ni semalam, hari Selasa dah elok pacak tinggi. Apa yang dah jadi ni?
Pelabur emas semestinya sudah bersedia terhadap pergerakan tak menentu bagi logam kuning tersebut ekoran ketidakpastian krisis peperangan Rusia dan Ukraine berterusan membelenggu pasaran minggu ini.
Pada carta harga XAU/USD yang mengukur nilai emas berbanding US dolar, dapat diperhatikan harga emas telah melonjak semula mencapai paras ketinggian pada 1950.00.
Namun momentum positif tersebut gagal dikekalkan semalam apabila harga susut semula ke paras sekitar 1915.00.
Sementara memantau perkembangan krisis perang, pelabur juga sedang berwaspada terhadap dagangan US dolar menjelang laporan data pekerjaan NFP Amerika Syarikat (AS) di penghujung minggu.
Pun begitu, pelabur masih optimis untuk emas bergerak dalam trend bullish dengan petunjuk paras Moving Average 50 (MA50) pada rangka masa 1 jam di carta XAU/USD masih menyokong harga daripada susut lebih rendah.
Berkemungkinan kenaikan harga emas boleh berlaku lagi menuju sekali lagi paras rintangan 1950.00.
 Bagi meneruskan trend bullish, harga bakal menguji semula zon ketinggian yang dicapai minggu lalu sekitar 1974.00 yang telah mencatatkan paras tertinggi sejak September 2020.
Penurunan harga tetap akan dijangkakan dalam suasana pasaran yang tidak menentu ini selagi krisis Rusia-Ukraine kekal berlarutan.
Untuk jangkaan penurunan harga emas pula, melepasi bawah paras 1900.00 akan memberi isyarat awal untuk pergerakan bearish harga menuju ke zon RBS (resistance become support) 1870.00.
Penurunan lanjut harga melepasi zon berikut seterusnya bakal mensasarkan pula sekitar 1850.00 sehingga harga kembali susut semula menuju paras tumpuan 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Selepas Gagal Tembusi Resistance 108.500, USD/JPY Menjunam 80 Pips!

Pengukuhan dolar Amerika Syarikat (AS) pada dagangan semalam kembali ditutup dengan kerugian selepas kejatuhan nilai matawang USD itu terkesan oleh bacaan data ekonomi Amerika Syarikat yang mengecewakan.
Bacaan data PMI pembuatan tinjauan ISM di AS untuk September mencatatkan bacaan lemah dengan 47.8 mata meleset berbanding jangkaan peningkatan kepada 50.4 mata oleh pasaran daripada 49.1 mata pada bacaan sebelumnya.
Penurunan pada bacaan data PMI yang terbaru ini merekodkan penguncupan paling rendah dalam sektor pembuatan lebih sedekad lalu, sejak Jun 2009 berikutan ketegangan perang dagang AS-China yang berlarutan.
Dengan itu, dagangan USD telah mencatatkan kejatuhan pada sesi New York semalam dengan pergerakan harga pada carta pasangan matawang USD/JPY telah menjunam sehingga 80 pips dari paras tertinggi dagangan harian semalam.
Dagangan semalam melihatkan pergerakan harga yang menguji zon resistance di sekitar bawah paras harga 108.500 sebelum harga membuat penurunan.
 Penurunan ketara itu juga telah menembusi garisan trendline yang ditandakan dari paras terendah pada September lalu sebelum harga membuat kenaikan.
Pergerakan harga pada sesi Asia hari ini perlahan dan berkemungkinan harga bakal bergerak ke paras sekitar 107.900 untuk menguji paras tumpuan tersebut.
Penurunan lebih rendah harga dilihat bakal menuju ke paras support sekitar 107.400 sebelum penurunan lebih rendah boleh mencecah sehingga 107.00 untuk harga menguji zon support yang diuji dicecah pada dagangan September.
Pelabur juga berwaspada menantikan laporan data pekerjaan NFP Amerika Syarikat pada penghujung minggu dan pergerakan harga pada carta USD/JPY antara salah satu yang akan menjadi tumpuan.
Lihat gambar carta USD/JPY di bawah untuk rujukan teknikal analisis anda.


Pegerakan Matawang Forex Sesi Asia Hari Khamis

Yen kekal lemah berbanding dolar dengan pasangan matawang USD/JPY didangang pada 112.41, naik 0.16% daripada penutupan lalu setakat jam 11.50 pagi
USD/JPY melonjak ke paras 111.99, pada awal pengumuman FOMC pagi tadi. Walau bagaimanapun, dolar terus mendapat permintaan selepas laporan FOMC yang dihadam menunjukkan pendirian Fed lebih hawkish berbanding jangkaan dengan mengumumkan kenaikan kadar empat kali sebelum 2019, termasuk sekali tahun ini.
Antara pekara utama yang diutarakan dalam FOMC:
– Kadar faeadah kekal sekitar 1.00-1.25%
– Fed akan mula mengecilkan penyata imbangan bernilai US$4.5 trillion pada bulan Oktober
– Taufan dilihat tidak memberi kesan kepada jangka masa sederhana pada ekonomi
 Pada jam 11.25 pagi tadi, BoJ menyimpulkan mesyuarat dasar monetari selama dua hari yang berakhir pada Khamis dengan mengumumkan penetapan kadar faedah kekal di paras -0.10 peratus. Mereka turut mengatakan bahawa ekonomi Jepun sekarang berkembang pada kadar sederhana dan pelaburan awam turut meningkat.
Keputusan ini tidak memberi sedikit kekuatan pada yen berbanding matawang lain, namun kekal lemah berbanding dolar US.
Matawang Aussie dan Kiwi kedua-duanya melemah dengan AUD/USD jatuh ke paras 0.8003, susut 0.35% manakala NZD/USD turun 0.42% kepada 0.7327 selepas harga berjaya tutup 50 pip lebih tinggi daripada pembukaan harga semalam.
Malam ini US akan mengeluarkan data pekerjaan dan indek pembuatan kajian Philly Fed, namun pasaran dijangka tidak akan memberi reaksi yang ketara selepas Fed berpendirian hawkish terhadap jangkaan kadar faedah mereka di masa hadapan.


Penggerak Pasaran Tukaran Matawang (forex) Sepanjang Minggu Ini (18 Sept – 22 Sept)

Jika anda tanya kami apa perkara paling penting dalam dagangan pasaran kewangan global minggu ini, jawapannya adalah penetapan polisi monetari The Fed.
Penetapan polisi The Fed memberikan nafas baru kepada US dolar yang tertekan sejak akhir-akhir ini. Dengan jangkaan ada satu lagi kenaikan kadar Fed tahun ini, ia sudah cukup untuk melonjakkan matawang ini dalam sesi dagangan Rabu (walaupun news FOMC dikeluarkan pada pagi Khamis 2 pagi waktu Malaysia, tetapi harus diingat ia masih dalam sesi dagangan Rabu).
Pengumuman The Fed tentang unjuran satu lagi kenaikan kadar faedah diikuti dengan pengumuman pengurangan penyata imbangan The Fed bermula pada Oktober. Hal ini secara teorinya adalah positif kepada US dolar.
Walaupun dengan pengumuman positif ini, US dolar masih gagal meneruskan kenaikan pada Rabu, kecuali kekal kukuh berbanding Yen, Swissy, CAD dan Aussie, namun bergerak mendatar berbanding Euro dan NZD.
Minggu ini juga pasaran masih mendapat kesan daripada risiko geopolitik. Baru-baru ini, ucapan Trump di PBB (United Nation) yang menyeru sekatan ditingkatkan kepada Korea Utara telah mengundang respon Korea Utara dengan mengancam akan membuat ujian peluru berpandu yang lebih berkuasa. Hal ini telah menyebabkan sedikit kejatuhan US dolar pada Khamis.
Jika dilihat kepada risiko geopolitik Korea Utara dan Amerika Syarikat, pasaran seakan telah dapat menyesuaikan diri dengan perkara ini. Sebabnya adalah pasaran tidak bergerak begitu agresif seperti sebelum ini dengan respon oleh US ketika ini dilihat lebih lembut berbanding sebelum ini.
Antara tumpuan pada minggu ini juga adalah pilihanraya di dua negara matawang utama dunia iaitu, New Zealand dan Jerman. Kami akan mengemaskini perkara ini dari masa ke semasa.
Tidak banyak maklumat penting yang dapat dijadikan panduan oleh pasaran dalam ucapan Theresa May pada Jumaat. May hanya mengulangi komen-komen yang pernah dibuat sebelum ini, di mana pasaran mahu lebih maklumat daripada itu. Hal ini telah menyebabkan kejatuhan GBP pada Jumaat.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

11 Sept – 15 Sept
18 Sept – 22 Sept

Eur/Usd- Jatuh 192 pip
Eur/Usd- 170 pip sideway

Usd/Jpy– Naik 320 pip
Usd/Jpy– naik 166 pip

Gbp/Usd– Naik 467 pip
Gbp/Usd– 207 pip sideway

Usd/Chf- Naik 247 pip
Usd/Chf- naik 167 pip

Usd/Cad– 158 pip sideways
Usd/Cad– naik 219 pip

Aud/Usd– Jatuh 103 pip
Aud/Usd– volatile 195 pip

Nzd/Usd– 137 pip volatile
Nzd/Usd– volatile 187 pip

Tanpa membuang masa lagi, mari kita lihat ulasan keseluruhan pasaran sepanjang minggu ini.

Minit mesyuarat RBA (Selasa)

Bank pusat bertambah yakin dengan keadaan ekonomi, disokong oleh perkembangan yang baik dalam pasaran buruh walaupun masih bimbang dengan kenaikan hutang isirumah serta nilai aussie dolar yang mengukuh. Dalam minit mesyuarat RBA bulan September hari ini, penggubal polisi turut meragui adakah pekerjaan yang kukuh akan membawa kepada kenaikan pendapatan tidak lama lagi.
Terdapat ahli RBA yang memberi amaran jika nilai Aussie naik lebih tinggi akan memberi tekanan kepada harga pengguna serta perkembangan ekonomi dan pekerjaan di masa hadapan.

Indeks sentimen ekonomi jerman ZEW (Selasa)

Perkembangan sentimen ekonomi Jerman melebihi paras jangkaan dalam bulan September menyebabkan para pelabur semakin optimis terhadap ekonomi Eropah. Sentimen ekonomi Jerman yang dibuat berdasarkan kajian 350 penganalisis dan pelabur dari Jerman meningkat dari 10.0 pada Ogos kepada 17.0. Peningkatan ini melebihi jangkaan para penganalisis yang hanya menjangkakan indeks ini meningkat pada paras 12.0 pada bulan September.

Data perumahan US (Selasa)

Jumlah pembinaan rumah (Housing Starts) di Amerika Syarikat merosot dua bulan berturut-turut pada Ogos walaupun pembinaan dalam komponen kediaman (keluarga tunggal) naik semula daripada kejatuhan sebelum ini. Hal ini disebabkan kejatuhan dalam pembinaan kediaman (beberapa keluarga).
Laporan hari ini juga menunjukkan permit bangunan (Building Permits) meningkat 1.30 juta yang merupakan paras tertinggi tujuh bulan lalu pada Ogos. Walaubagaimanapun, permit dalam pembinaan kediaman (keluarga tunggal) yang mewakili sebahagian besar pasaran perumahan US, merekod kemerosotan.

Data jualan runcit UK (Rabu)

Jualan runcit UK pada bulan Ogos melonjak naik lebih daripada jangkaan, menigkatkan keyakinan pelabur terhadap ekonomi UK. Jabatan Statistik melaporkan kenaikan jualan runcit bulan ke bulan (m/m) sebanyak 1.0% pada Ogos berbanding kenaikan 0.6% pada bulan lalu selepas data lepas di kaji semula, naik 0.3%. Laporan ini juga lebih daripada jangkaan penganalsis yang hanya menjangkakan kenaikan 0.2% sahaja.

Penetapan polisi The Fed (Rabu)

Analisis “dot plot” dalam Ringkasan Unjuran Ekonomi pula menunjukkan bank pusat melihat kadar faedah akan naik dalam julat 1.25% dan 1.50% pada hujung tahun 2017. Dengan kadar faedah di paras julat 1-1.25% ketika ini, hal ini jelas menunjukkan ada satu lagi kenaikan kadar pada tahun ini.

Penetapan polisi BoJ (Khamis)

BOJ mengekalkan sasaran kadar faedah dalam jangka masa pendek pada -0.10% dan berjanji akan cuba mengekalkan hasil-bon 10 Tahun (JGB) dalam kadar 0% dibawah polisi sasaran keluk hasil (yield curve control ,YCC). Antara kaedah yang cuba di buat oleh BOJ untuk mengekalkan hasil bon di paras 0% ialah dengan membeli bon kerajaan dalam jumlah 80 trillion yen ($717.6 billion).

Data inflasi & jualan runcit Kanada (Jumaat)

Inflasi Kanada pada Ogos meningkat kurang daripada jangkaan seperti yang ditunjukkan dalam data yang dikeluarkan pada Jumaat. Dalam data berasingan, jualan runcit (retail sales) di Kanada menunjukkan peningkatan lebih daripada jangkaan pada Ogos walaupun bacaan teras sedikit lemah.

Ucapan PM Theresa May (Jumaat)

Tidak banyak maklumat penting yang dapat dijadikan panduan oleh pasaran dalam ucapan Theresa May pada Jumaat. May hanya mengulangi komen-komen yang pernah dibuat sebelum ini, di mana pasaran mahu lebih maklumat daripada itu.


Data Positif Dari Ekonomi Kedua Terbesar Dunia Telah Melonjakkan Harga Emas

Harga emas kekal mengukuh dalam sesi Asia pada Jumaat selepas data harga pengguna dan pengeluar di China dilapor meningkat daripada jangkaan asal.
Emas bagi penghantaran Disember meningkat 0.08% satu troy ounce.
Juga di Comex, silver futures dan copper futures masing-masing menunjukkan peningkatan.
China melaporkan bahawa data CPI bagi bulan September meningkat sebanyak 0.7%. selain itu, data PPI juga melonjak sebanyak 0.1%.
 Salah seorang ahli Biro Perangkaan Kanan di China, Yu Qiumei mengatakan bahawa data yang positif ini menunjukkan tanda-tanda bahawa inventori dan jualan oleh industri utama semakin memulih.
Peningkatan harga komoditi antarabangsa juga menyokong kenaikan harga barangan domestik.
Semalam harga emas meningkat dalam sesi Eropah berikutan kelemahan US Dollar dan penurunan pasaran saham global.

Dulu, Ada Yang Menganggap Jutawan Ini Gila!


EUR/USD Tunjuk Isyarat Catat Paras Terendah Terbaru Lagi!

US dolar dilihat masih mempamerkan dominasi walaupun momentum pengukuhan ketara sebelum ini sudah mula diperlahankan.
Berbanding pergerakan pasaran di awal minggu yang masih rancak, dagangan pada Selasa semalam lebih mendatar dengan kenyataan berwaspada oleh beberapa Presiden Federal Reserve (Fed) ekoran pengetatan dasar yang terlalu agresif.
US dolar kembali bergerak lebih baik pada sesi New York semalam selepas pergerakan suram pada sesi-sesi sebelumnya selepas disokong oleh terbitan data keyakinan pengguna Amerika Syarikat (AS) yang positif.
Sementara, mata wang Euro kekal pamer prestasi suram dengan krisis tenaga di Eropah yang semakin berlarutan. Dilaporkan terdapat beberapa kebocoran di kesan pada paip saluran Nord Stream yang mengganggu bekalan gas dari Rusia ke Eropah.

Meneliti pergerakan harga pada carta pasangan mata wang EUR/USD, harga bergerak dalam julat 100 pips setelah kejutan drastik harga di awal minggu.
Kenaikan harga pada sesi Asia semalam terhalang oleh paras halangan Moving Average 50 (MA50) pada rangka masa 1 jam di carta EUR/USD sebelum harga susut semula, menunjukkan pergerakan harga kekal dalam trend bearish.
 Harga susut semula sehingga bersambung ke sesi Asia pagi ini (Rabu), kembali menguji paras sokongan terbaru pada 0.95500 yang dicecah di awal minggu.
Penurunan yang diteruskan melepasi paras tersebut akan mencatatkan paras terendah terbaru 20 tahun dengan sasaran seterusnya boleh mencecah sehingga sekitar 0.94000.
Namun jika harga membuat lonjakan melepasi halangan MA50 dan mengatasi paras ketinggian semalam sekitar 0.96600, rintangan pada 0.97000 dinanti untuk diuji harga.
Kenaikan lebih tinggi yang melepasi rintangan tersebut akan memberi isyarat lebih bullish untuk harga menuju pula ke paras tumpuan sebelum ini pada 0.98000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG